open-index/open-wikipedia-markdown huggingface dataset:
ടാങ് സമ്മാനം

ഏഷ്യയിൽ നിന്നുള്ള നോബേൽ സമ്മാനം എന്ന ഖ്യാതി നേടിക്കഴിഞ്ഞ പുരസ്കാരമാണ്, തായ്വാനിലെ കോടിപതികളിലൊരാൾ 100 ദശലക്ഷം ഡോളർ നിക്ഷേപിച്ച് ആരംഭിച്ചിട്ടുള്ള **ടാങ് സമ്മാനം**.  ഇതിന്റെ ആദ്യ സമ്മാനത്തിന്ന് അർഹയായത് നോർവേയില്ലെ മുൻ പ്രധാനമന്ത്രി ശ്രീമതി. ഗ്രൊ ഹാർലെം ബ്രണ്ട്ലൻഡ് ആണ്(2014).

## അവലംബം


വർഗ്ഗം:പുരസ്കാരങ്ങൾ
വർഗ്ഗം:പരിസ്ഥിതി പുരസ്ക്കാരങ്ങൾ
സി.എ. കിട്ടുണ്ണി

കേരളീയ സാഹിത്യകാരനാണ് **സി.എ. കിട്ടുണ്ണി** (1907 - 8 മാർച്ച് 1964). 'മുടന്തനായ മുയൽ' എന്ന കൃതിക്ക് 1958 ൽ കേരള സാഹിത്യഅക്കാദമിയുടെ ബാലസാഹിത്യ അവാർഡ്‌ ലഭിച്ചു.
## ജീവിതരേഖ
തൃശൂരിൽ ജനിച്ചു. തൃശൂരിൽ ആശാൻ പ്രസ്‌ സ്ഥാപിച്ചു.  നോവലിസ്റ്റ്‌, കഥാകൃത്ത്‌, ബാലസാഹിത്യരചയിതാവ്‌, പത്രപ്രവർത്തകൻ എന്നീ നിലകളിൽ  പ്രവർത്തിച്ചു. തൃശൂർ മുനിസിപ്പൽ വൈസ്‌ ചെയർമാനായിരുന്നു. 22 വർഷം കൗൺസിലറായും പ്രവർത്തിച്ചു. 
## കൃതികൾ

*പെൻഷൻ കോൺസ്റ്റബിൾ
*അനാഥബാലിക
*റിക്ഷാക്കാരൻ
*കഥാലോകം
*കഥാലത
*ആശുപത്രിയിൽ
*കിഞ്ചനവർത്തമാനം
*തുയിലുണർത്തൽ
*അണ്ണാറക്കണ്ണൻ
*വാപ്പാടെ മോറ്‌
*പിശാച്‌
*പത്രാസപ്പാപ്പൻ
*കാകാ
*തോക്കും തൊപ്പിയും
*കൊടിയും പടയും
*സ്വാതന്ത്ര്യദിനത്തിൽ
*അമ്പത്തേഴാളെ കൊന്നു
*ആരോമലുണ്ണി
*ശുദ്ധതയ്‌ക്കു പനങ്കഴു
*കമ്പക്കാരൻ
*ഒമ്പതുമുറി
*കാലചക്രഗതിയിൽ
*കത്തുന്നതിരികൾ
*നെടുവീർപ്പ്‌
*ശാന്തിഭൂമി
*മുടന്തൻ മുയൽ
*ദരിദ്രഗായകൻ

## പുരസ്കാരങ്ങൾ
*കേരള സാഹിത്യഅക്കാദമിയുടെ ബാലസാഹിത്യ അവാർഡ്‌ (1958) 
## അവലംബം


വർഗ്ഗം:ബാലസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:1907-ൽ ജനിച്ചവർ
വർഗ്ഗം:1964-ൽ മരിച്ചവർ
വർഗ്ഗം:മാർച്ച് 8-ന് മരിച്ചവർ
വർഗ്ഗം:ബാലസാഹിത്യകാരന്മാർ
കേദാർനാഥ് സിങ്

2013ൽ ജ്ഞാനപീഠ  നേടിയ ഹിന്ദി കവിയും എഴുത്തുകാരനുമാണ് **കേദാർനാഥ് സിങ്**. 
## ജീവിതരേഖ
1934 ജൂലൈ 7ന് ഉത്തർ പ്രദേശിലെ ബാലിയ ജില്ലയിൽ ജനിച്ചു. വാരണാസിയിലെ ഉദയ് പ്രതാപ് കോളേജിൽ നിന്നും ബിരുദം നേടി. കാശിയിലെ ഹിന്ദു വിദ്യലയിത്തിൽ നിന്നും എം.എ പാസായി. അതേ സർവ്വകലാശാലയിൽ നിന്നും പി.എച്ച്.ഡിയും നേടി. ഗൊരാഖ്പൂരിൽ ഹിന്ദി അധ്യാപകനായിരുന്നു. ന്യൂ ഡൽഹിയിലെ ജവഹർലാൽ നെഹ്റു സർവ്വകലാശാലയിൽ അധ്യാപകനായിരുന്നു. ന്യൂ ഡൽഹിയിലാണ് താമസം.
## കൃതികൾ
*താനാ ബാനാ
### കവിതകൾ
*അഭി ബികുൽ അഭി    
*സമീൻ പാക് രഹീ ഹായ്
*യഹാൻ സേ ദേഖോ
*അകാൽ മെയ്ൻ സാരസ്
*ബാഖ്
*ടോൾസ്റ്റോയ് അവർ സൈക്കിൾ
### കഥകൾ
*മേരേ സമയ് കേ ശബ്ദ്
*കൽപ്പന ഔർ ഛായാവദ്
*ഹിന്ദി കവിത മെയ്ൻ ബിംബ് വിധാൻ
## പുരസ്കാരങ്ങൾ
*ജ്ഞാനപീഠം (2013) 
*കേന്ദ്ര സാഹിത്യ അക്കാദമി പുരസ്കാരം (1989)
*വ്യാസ് പുരസ്കാരം
## അവലംബം

## പുറം കണ്ണികൾ
* Kedarnath Singh at Kavita Kosh  **(Hindi)**

വർഗ്ഗം:1934-ൽ ജനിച്ചവർ
വർഗ്ഗം:ജൂലൈ 7-ന് ജനിച്ചവർ
വർഗ്ഗം:ഹിന്ദി കവികൾ
വർഗ്ഗം:ജ്ഞാനപീഠം നേടിയ ഹിന്ദി സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
ഫിഡെ ലോക ചെസ്സ് റേറ്റിങ്ങിൽ ഒന്നാമത്തെത്തിയവരുടെ പട്ടിക

ഫിഡെ റേറ്റിങ്ങ് വ്യവസ്ഥ പ്രകാരം ആദ്യ ഔദ്യോഗിക പട്ടിക 1971 ജൂലൈയിൽ പ്രസിദ്ധീകരിച്ചതിനു ശേഷം, ഒന്നാം സ്ഥാനത്തെത്തിയവരുടെ പട്ടികയും അപ്പോഴത്തെ അവരുടെ റേറ്റിങ്ങും ചുവടെ കൊടുത്തിരിക്കുന്നു:

വർഗ്ഗം:ഫിഡേയുടെ റാങ്ക് പട്ടികയിലുള്ള കളിക്കാർ
വർഗ്ഗം:ഫിഡേ
കവികലാപം

കടത്തനാട്ട്‌ ഉദയവർമത്തമ്പുരാൻ (1865-1907) രചിച്ച ഒരു കൃതിയാണ് **കവികലാപം**. അറുപത്തിനാലു സംസ്‌കൃത കവികളുടെ ജീവചരിത്രമാണ്‌ ഇതിലെ പ്രതിപാദ്യം. കേരളത്തിനു വെളിയിലുള്ള സംസ്‌കൃത സാഹിത്യകാരന്മാരെയാണ്‌ കവികലാപത്തിൽ അധികവും പരിചയപ്പെടുത്തിയിരിക്കുന്നത്. കവനോദയം മാസികയിലാണ്‌ ഈ കൃതി ആദ്യം പ്രസിദ്ധപ്പെടുത്തിയത്‌. "നിരവധി സംസ്‌കൃതകവികളുടെ ചരിത്രം കവനോദയത്തിൽ, കവി കലാപം എന്ന പുസ്‌തകത്തിൽ, ആവിഷ്‌കരിച്ചു'എന്ന് മഹാകവി ഉള്ളൂരിന്റെ കേരളസാഹിത്യചരിത്രത്തിൽ പ്രസ്താപിക്കുന്നു.   ക്ഷേമേന്ദ്രൻ, ബിൽഹണൻ തുടങ്ങിയ പ്രസിദ്ധ സംസ്കൃതകവികൾ ഇവരിൽ ഉൾപ്പെടുന്നു. ചില കേരളീയ കവികളും ഇക്കൂട്ടത്തിൽ ഉൾപ്പെട്ടിട്ടുണ്ട്.

## അവലംബം


വർഗ്ഗം:സംസ്കൃതസാഹിത്യം
കടുംനീലി പാറ്റപിടിയൻ

കടുംനീലി പാറ്റപിടിയനെ  ആംഗലത്തിൽ  **ultramarine flycatcher** എന്നും **white-browed blue flycatcher** എന്നും പറയുന്നു. ശാസ്ത്രീയ നാമം *Ficedula superciliaris* എന്നാണ്. 
## വിതരണം
ഹിമാലയത്തിന്റെ അടിവാരത്തുള്ള കുന്നുകളിൽ പ്രജനനം നടത്തുന്നു. താണുപ്പുകാലത്ത് തെക്കെഇന്ത്യയിലേക്ക് ദേശാടനം നടത്തുന്നു. 

]]

വേനൽക്കാലത്ത് പടിഞ്ഞാറൻ വർഗ്ഗം, ജമ്മു കാശ്മീർ, ഹിമചൽ പ്രദേശ്, ഉത്തരഖണ്ഡ് എന്നിവിടങ്ങളിൽ നിന്നും പടിഞ്ഞാറൻ ഹിമാലയത്തിലേക്ക് സന്ദർശനം നടത്താറുണ്ട്. കിഴക്കൻ വർഗ്ഗം( *aestigma*) കിഴക്കൻ ഹിമലയത്തിൽ ഭൂട്ടാൻ, മുതൽ അരുണാചൽ പ്രദേശ് വരെ കാണുന്നു.കിഴക്കൻ വർഗ്ഗം ദേശാടനം നടത്താറില്ല.  2000-2700 മീ ഉയരമുള്ള പ്രദേശങ്ങളിൽ സാധാരണയായി പ്രജനനം നടത്തുന്നു. 1800- 3200 മീ വര കാണാറുമുണ്ട്. കൂടാതെ മേഘാലയയുടെ ഉഅയരം കുറഞ്ഞ കുന്നുകൾ, നാഗാലാന്റ്, ഖാസി കുന്നുകൾ, കച്ചാർ കുന്നുകൾ എന്നിവിടങ്ങളിലും കാണുന്നു. ഇവ മൂന്നമതൊരു  വർഗ്ഗമാണെന്നു കരുതുന്നു..   

## വിവരണം
10 .സെമീ വലിപ്പമുള്ള ചെറിയ പക്ഷിയാണ്. പൂവന് മുകൾഭാഗം, തലയുടെ വശങ്ങൾ, കഴുത്ത്  എന്നിവ കടുത്ത നീല നിറമാണ്. കഴുത്തിന്റെ മദ്ധ്യഭാഗം തൊട്ട് വയറിന്റെ ഭാഹം വരെ നീളുന്ന തിരിച്ചറിയാവുന്ന വെളുത്ത വരയുണ്ട്. പുരികത്തിലേയും വാലിലേയും വെള്ളനിറത്തിന് വർഗ്ഗങ്ങൾ തമ്മിൽ വ്യത്യാസമുണ്ട്.  

## ഭക്ഷണം
പ്രാണികളാണ് പ്രധാന ഭക്ഷണം.

## പ്രജനനം
ഏപ്രിൽ മുതൽ ജൂലൈ വരെയാണ് പ്രജനന കാലം. ഏഴുമീറ്റർ ഉയരത്തിൽ മരങ്ങളുടെ പോടുകളിൽ പുല്ലുകൾ, നാരുകൾ, നനുത്ത വേരുകൾ കൊണ്ടുല്ല കൂടാണ് ഒരുക്കുന്നത്. ഇളം പച്ച നിറമോ കല്ലിന്റെ മങ്ങിയ നിറമോ ഉള്ള 3-5 മുട്ടകൾ ഇടുന്നു.

## അവലംബം
അവ്യവസ്ഥിതമായ ചെസ്സ് പ്രാരംഭനീക്കങ്ങൾ

പതിവില്ലാത്തതോ അസാധാരണമായതോ ആയ  വെളുപ്പിന്റെ ആദ്യ നീക്കത്തോടുകൂടിയ ചെസ്സ് പ്രാരംഭനീക്കത്തെയാണ് **അവ്യവസ്ഥിതമായ പ്രാരംഭനീക്കങ്ങൾ** എന്ന് പറയുന്നത്. ചില പ്രാരംഭനീക്കങ്ങൾ താഴെ കൊടുക്കുന്നു:

*1.a3 – ആൻഡേഴ്സ്സൺസ് പ്രാരംഭനീക്കം
*1.a4 – വെർ പ്രാരംഭനീക്കം
*1.b4 – സോകൊല്സ്കി പ്രാരംഭനീക്കം, പോളിഷ് അഥവാ ഒറാങ്ങ്ഉട്ടാൻ പ്രാരംഭനീക്കം എന്നും അറിയപ്പെടുന്നു.
*1.c3 – സരഗോസ്സ പ്രാരംഭനീക്കം
*1.d3 – മീസെസ് പ്രാരംഭനീക്കം
*1.e3 – വാൻ്റ് ക്രുയിജ്സ് പ്രാരംഭനീക്കം
*1.f3 – ബാർനെസ് പ്രാരംഭനീക്കം, ഗെടുല്റ്റ്സ് പ്രാരംഭനീക്കം എന്നും അറിയപ്പെടുന്നു.
*1.g4 – ഗ്രോബ്സ് ആക്രമണം
*1.h3 – ക്ലെമെൻസ് പ്രാരംഭനീക്കം, അഥവാ ബാസ്മാൻസ് ആക്രമണം
*1.h4 – ഡെസ്‌പ്രസ് പ്രാരംഭനീക്കം, അഥവാ കഡാസ് പ്രാരംഭനീക്കം
*1.Na3 – ഡർകിൻ പ്രാരംഭനീക്കം, ഡർകിൻസ് ആക്രമണം അഥവാ സോഡിയം ആക്രമണം എന്നും അറിയപ്പെടുന്നു.
*1.Nc3 – ഡൻസ്റ്റ് പ്രാരംഭനീക്കം
*1.Nh3 – അമർ പ്രാരംഭനീക്കം, പാരീസ് പ്രാരംഭനീക്കം എന്നും അറിയപ്പെടുന്നു.  

മുകളിൽ നല്കിയിരിക്കുന്ന പ്രാരംഭനീക്കങ്ങളെ ECO കോഡ് A00 യ്ക്ക് കീഴിൽ വർഗ്ഗീകരിച്ചിരിക്കുന്നു. അവ്യവസ്ഥിതമല്ലാത്ത പ്രാരംഭനീക്കങ്ങൾ താഴെ പറയുന്നവയാണ്:

* 1.e4 – King's Pawn Game
* 1.d4 – Queen's Pawn Game
* 1.c4 – ഇംഗ്ലീഷ് പ്രാരംഭനീക്കം
* 1.Nf3 – റെറ്റി ഓപ്പണിംഗ് അല്ലെങ്കിൽ Zukertort Opening
* 1.f4 – Bird's Opening 
* 1.g3 – Benko's Opening 
* 1.b3 – Larsen's Opening

വെളുപ്പ് വ്യവസ്ഥിതമായ പ്രാരംഭനീക്കം കളിക്കുകയും കറുപ്പ് അവ്യവസ്ഥിതമായ രീതിയിൽ പ്രതികരിക്കുകയും ചെയ്താൽ ഈ നീക്കത്തെ A00 ൽ ഉൾപെടുത്താൻ കഴിയില്ല. ഉദാഹരണത്തിന് : 1.e4 a6 എന്നത് B00 (King's Pawn Game) ആയാണ് ഉൾപെടുത്തിയിരിക്കുന്നത്.

## References
*
*
*

## External links

*Unusual Openings
*Chess Archaeology: Openings classified under ECO A00

വർഗ്ഗം:ചെസ്സിലെ പ്രാരംഭനീക്കങ്ങൾ
കരിഞ്ചെമ്പൻ പാറ്റപിടിയൻ

**കരിഞ്ചെമ്പൻ പാറ്റപിടിയന്റെ**  ഇംഗ്ലീഷിലെ പേര്  **black-and-orange flycatcher** എന്നാണ്. ശാസ്ത്രീയ നാമം  *Ficedula nigrorufa* എന്നുമാണ്. 

മദ്ധ്യ- ദക്ഷിണ പശ്ചിമഘട്ടത്തിലേയും നീലഗിരി, പഴനി കുന്നുകളിലേയും തദ്ദേശീയ ഇനമാണ്.  *Ficedula* പാറ്റപിടിയന്മാരുടെ മുകൾവശത്തിന് ചെമ്പിച്ച നിറമാണ്. 

## വിവരണം
പശ്ചിമഘട്ടത്തിന്റെ ഉയരമുള്ള ഭാഗങ്ങളിൽ കാണുന്നു. പൂവന് കറുത്ത തലയും കറുത്ത ചിറകുകളും ആണുള്ളത്. പിടയ്ക്ക് കറുപ്പിനു പകരം കടുത്ത തവിട്ടു നിറമാണ്.
## വിതരണം
മദ്ധ്യ- ദക്ഷിണ പശ്ചിമഘട്ടത്തിലേയും നീലഗിരി, പഴനി കുന്നുകളിലേയും തദ്ദേശീയ ഇനമാണ്.  മറ്റൊരിനം കുന്ദ്രേമുഖ്  ദേശീയോദ്യനം, ബബബുദൻ കുന്നുകൾ, അസാമ്പു കുന്നുകളുടെ താഴ്വാരം എന്നിവിടങ്ങളിലും കാണുന്നു. Some old records of the species from Maharashtra and Sri Lanka have been considered dubious.

## പ്രജനനം

മാർച്ച് മുതൽ മേയ് വരെയാണ് പ്രജനനകാലം. 2 മീറ്റരിൽ താഴെ ഉയരത്തിൽ പറന്ന് പ്രാണികളെ പിടിക്കുന്നു.t) നിലത്തുനിന്നും പ്രാണികളെ പിടിക്കാറുണ്ട്. അതിർത്തി വർഷം മുഴുവനും ഇണകൾ സംരക്ഷിക്കും. ശത്രുവിനെ നേരിടുന്നത് പൂവനാണ്. പിട സഹായിക്കുകയും ചെയ്യും.  കൂട് പിടയാണ് ഉണ്ടാക്കുന്നത്. ചാരനിറമുള്ള 2 മുട്ടകൾ ഇടും.

## അവലംബം

* Khan,MAR (1977) Ecology and Behaviour of the Black-and-Orange Flycatcher *Muscicapa nigrorufa*. Ph.D. Thesis, Bombay University, Bombay.
നീലമേനി പാറ്റപിടിയൻ

നീലമേനി പാറ്റപിടിയന്റെ  ഇംഗ്ലീഷിലെ പേര്,  **verditer flycatcher** എന്നാണ്. ശാസ്ത്രീയ നാമം *Eumyias thalassinus* എന്നാണ്. തുരിശിന്റെ നിറം ഉള്ളതുകൊണ്ടാണ് ഈ പേര് കിട്ടിയത്.  കണ്ണുകൾക്കിടയിലും കൊക്കിനുമുകലിലുമായി ഇരുണ്ട നിറവും ഗുദത്തിൽ ചാരനിറവും ഒഴിച്ച് എല്ലായിടത്തും നല്ല നീല നിറമാണ്. .

## ചിത്രശാല

Image:Verditer_flycatcher_adult_4x6.jpg| Adult at IISc Bangalore, India.
Image:Verditer_flycatcher_juvenile_6x4.jpg| Juvenile at IISc Bangalore, India.
Image:Verditer_flycatcher_adult_2_10x7.jpg| Adult at IISc Bangalore, India.
Image:Verditer_flycatcher_adult_3_10x7.jpg| Adult at IISc Bangalore, India.
Image:Verditer Flycatcher (Eumyias thalassina) on a Kamala (Mallotus philipensis) tree W Picture 145.jpg|on a Kamala tree *[[Mallotus philipensis]]* at Jayanti in  Buxa Tiger Reserve in Jalpaiguri district of  West Bengal, India.
Image:Verditer Flycatcher (Eumyias thalassina) on a Kamala (Mallotus philipensis) tree W Picture 149.jpg|on a Kamala tree *[[Mallotus philipensis]]*  at Jayanti in  Buxa Tiger Reserve in Jalpaiguri district of  West Bengal, India.



## അവലംബം

വർഗ്ഗം:കേരളത്തിലെ പക്ഷികൾ
നീലച്ചെമ്പൻ പാറ്റപിടിയൻ

നീലച്ചെമ്പൻ പാറ്റപിടിയന്  ഇംഗ്ലീഷിൽ  **blue-throated blue flycatcher** എന്നാണ് പേര്. ശാസ്ത്രീയ നാമം *Cyornis rubeculoides* എന്നുമാണ്. 

## വിതരണം
ഇവയെ ഇന്ത്യൻ ഉപഭൂഖണ്ഡത്തിലും ഹിമാലയത്തിലും, പശ്ചിമഘട്ടത്തിലും ബംഗ്ലാദേശ്, റെനെസ്സേറിം കുന്നുകളിലും കാണാറുണ്ട്. 
## ചിത്രശാല

File:Blue-throated Blue Flycatcher, Cyornis rubeculoides - Kaeng Krachan National Park.webm|
Blue throated flycatcher thattekadu.jpg|ആൺകിളി, ഡോ. സാലിം അലി പക്ഷിസങ്കേതം, തട്ടേക്കാട്‌


## അവലംബം

*http://www.birdpoints.com/FlycatcherBlue-throated/BtFlycatcher.htm

വർഗ്ഗം:കേരളത്തിലെ പക്ഷികൾ
എം ക്യു എം

പാകിസ്താനിലെ ഒരു രാഷ്ട്രീയ പാർട്ടിയാണ്  **മുത്താഹിദ ക്വാമി മൂവ്‌മെന്റ്** (**എം ക്യു എം**).ഉറുദു സംസാരിക്കുന്ന മൊഹാജിറുകളാണ് പാർട്ടിയുടെ പ്രധാന ശക്തി കേന്ദ്രം.

## അവലംബം

വർഗ്ഗം:പാകിസ്താൻ
ഞാൻ സ്റ്റീവ് ലോപസ് (മലയാള ചലച്ചിത്രം)

രാജീവ് രവി സംവിധാനം ചെയ്ത ഒരു മലയാള ചലച്ചിത്രമാണ് **ഞാൻ സ്റ്റീവ് ലോപസ്**. കളക്ടീവ് ഫെയ്സ് വൺ ആണു ചിത്രത്തിന്റെ നിർമ്മാതാക്കൾ. ഒട്ടനവധി അന്താരാഷ്ട്ര ചലച്ചിത്രമേളകളിൽ ശ്രദ്ധ പിടിച്ചുപറ്റിയ ഐ.ഡി. (സംവിധാനം - കമൽ കെ. എം.) എന്ന ഹിന്ദി ചിത്രത്തിനു ശേഷം കളക്ടീവ് ഫെയ്സ് വൺ നിർമ്മിക്കുന്ന രണ്ടാമത്തെ ചലച്ചിത്രമാണ് ഞാൻ സ്റ്റീവ് ലോപസ്. അന്നയും റസൂലും എന്ന ചിത്രത്തിനു ശേഷം രാജീവ് രവിയുടെ രണ്ടാമത്തെ സംവിധാനസംരംഭവും ആണിത്. ഈ ചിത്രത്തിന്റെ പശ്ചാത്തലം തിരുവനന്തപുരം നഗരവും ചുറ്റുപാടുകളുമാണ്.

## അഭിനേതാക്കൾ

## പുറത്തേക്കുള്ള കണ്ണികൾ
* 
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജീവ് രവി സംവിധാനം ചെയ്ത ചലച്ചിത്രങ്ങൾ
കാട്ടുകർപ്പൂരം

**മക്കിപ്പൂവ്, മാസീപത്രി, അനന്തൻപച്ച, ദയോന** എന്നെല്ലാം അറിയപ്പെടുന്ന **കാട്ടുകർപ്പൂരം** കേരളത്തിൽ എല്ലായിടത്തും തന്നെ കാണപ്പെടുന്ന ഒരു കളയാണ്. . ഇലകൾ ഞെരിച്ചാൽ ഒരു നറുമണം ഉള്ള ഈ ചെടി രണ്ടു മീറ്ററോളം ഉയരത്തിൽ വളരുന്നു. കീടങ്ങളെ തുരത്താൻ കഴിവുണ്ടെന്ന് കരുതപ്പെടുന്ന ഈ ചെടി അതിനാൽത്തന്നെ പെട്ടികളിലും അലമാരികളിലുമെല്ലാം സൂക്ഷിക്കാറുണ്ട്. ചിങ്ങി എന്നറിയപ്പെടുന്ന ഒരു നാടൻ കേശതൈലം ഉണ്ടാക്കി മണിപ്പൂരുകാർ ഉപയോഗിക്കാറുണ്ട്. പലവിധ ഔഷധഗുണങ്ങളുള്ള ഒരു സസ്യമാണ് കാട്ടുകർപ്പൂരം. കൊതുക് നിയന്ത്രണത്തിനും ഈ ചെടി ഉപയോഗിക്കാമെന്ന് പഠനങ്ങൾ കാണിക്കുന്നു. ബാക്ടീരിയകളെ നശിപ്പിക്കാൻ ഇതിന് ആവുമെന്നും ഗവേഷണങ്ങളിൽ കണ്ടെത്തിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വൃദ്ധിമാൻ സാഹ

ഒരു ഇന്ത്യൻ ക്രിക്കറ്റ് താരമാണ് **വൃദ്ധിമാൻ സാഹ**. വിക്കറ്റ് കീപ്പറും ബാറ്റ്സ്മാനുമാണ്. ഇന്ത്യയ്ക്കുവേണ്ടി ടെസ്റ്റ് മത്സരങ്ങളിൽ കളിച്ചിട്ടുണ്ട്.
## ജീവിതരേഖ
1984 ഒക്ടോബർ 24ന് പശ്ചിമ ബംഗാളിൽ ജനിച്ചു.
## കായിക ജീവിതം
### ബംഗാളിനു വേണ്ടി
ഫസ്റ്റ് ക്ലാസ് ക്രിക്കറ്റിൽ ബംഗാളിനു വേണ്ടി കളിക്കുകയാണ്. 2006-2007 സീസൺ രഞ്ജി ട്രോഫിയിൽ അസമിനെതിരെയായിരുന്നു ഏകദിന അരങ്ങേറ്റം. 3 ഏകദിന മത്സരങ്ങളിൽ കിഴക്കൻ മേഖലയ്ക്കു വേണ്ടി ദേവ്ധർ ട്രോഫിയിൽ കളിച്ചിട്ടുണ്ട്. 2007-08 സീസൺ രഞ്ജി ട്രോഫിയിൽ ഹൈദരാബാദിനെതിരെ 111 റൺസ് നേടി.
### ഇന്ത്യ എ
3 നിയന്ത്രിത മത്സരങ്ങളിൽ ഇന്ത്യ എയ്ക്കു വേണ്ടി കളിച്ചു. ആ പരമ്പര ടീം വിജയിച്ചു. സാഹ ഒരു മത്സരത്തിൽ 85 റൺസ് നേടി.
### ഇന്ത്യൻ ടെസ്റ്റ് ടീമിലേക്ക്
2010 ജനുവരി 28ന് ദക്ഷിണാഫ്രിക്കക്കുവേണ്ടിയുള്ള ഇന്ത്യൻ ടീമിൽ ദിനേഷ് കാർത്തികിനു പകരക്കാരനായി റിസർവ് ബെഞ്ചിൽ സാഹ ഇടം നേടി. എന്നാൽ അപ്രതീക്ഷിതമായി വി.വി.എസ്. ലക്ഷ്മണിന് പരിക്കേറ്റപ്പോൾ പകരക്കാരനായി സാഹ ടീമിൽ ഇടംനേടി. 2010 ഫെബ്രുവരി 6ന് നാഗ്പൂരിൽ കളിച്ചു. ആദ്യ ഇന്നിങ്സിൽ പൂജ്യത്തിനു പുറത്തായെങ്കിലും രണ്ടാം ഇന്നിങ്സിൽ 36 റൺസ് നേടി. രണ്ട് ഇന്നിങ്സിലും ഡെയ്ൽ സ്റ്റെയ്നാണ് സാഹയുടെ വിക്കറ്റ് വീഴ്ത്തിയത്. 2012ലെ ബോർഡർ ഗവാസ്കർ ട്രോഫിയിൽ ധോണിക്കു പകരമായി കളിച്ചു. ബംഗ്ലാദേശിനെതിരെ 2014ൽ നടക്കുന്ന പരമ്പരയിൽ സാഹ ടീമിലുണ്ട്.
### ഐ.പി. എൽ
2008ലെ ഐ.പി.എല്ലിൽ സാഹയെ കൊൽക്കത്ത സ്വന്തമാക്കി. എന്നാൽ പിന്നീട് കിങ്സ് ഇലവൻ പഞ്ചാബ് സാഹയെ സ്വന്തമാക്കി. 2014 സീസൺ ഫൈനലിൽ കൊൽക്കത്തക്കെതിരെ 115 റൺസ് നേടി.
## അവലംബം

## പുറം കണ്ണികൾ

*Wriddaman Saha at Cricket Archive

വർഗ്ഗം:1984-ൽ ജനിച്ചവർ
വർഗ്ഗം:ഒക്ടോബർ 24-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
നിംബാർക്കാചാര്യർ

പതിമൂന്നാം നൂറ്റാണ്ടിൽ ജീവിച്ചിരുന്ന വൈഷ്ണവ സന്യാസിയായിരുന്നു **നിംബാർക്കാചാര്യർ**. പ്രൊ. രാമബോസിന്റെ അഭിപ്രായത്തിൽ ഇന്നത്തെ ആന്ധ്രാപ്രദേശിൽ ആയിരുന്നു ഇദ്ദേഹം ജനിച്ചത് നിംബാർക്കാചാര്യരാണ് മാധ്വമുഖമർദ്ദന എന്ന ഗ്രന്ഥം രചിച്ചത് എന്ന അനുമാനത്തിലാണ് പ്രൊ. രാമബോസ് പഠനങ്ങൾ നടത്തിയത്. എങ്കിലും നിംബാർക്ക സമ്പ്രദായം എന്ന വൈഷ്ണവ ആരാധനാക്രമം അനുസരിച്ച് നിംബാർക്കാചാര്യർ അയ്യായിരം വർഷം മുൻപ് വരെ ജീവിച്ചിരുന്നു എന്നാണു വിശ്വാസം

## ജീവിത കാലഘട്ടം
ചരിത്രകാരനായ ശ്രീ ആർ.ജി.ഭണ്ഡാർകർ നിംബാർക്കാചാര്യരുടെ ജീവിതകാലം രാമാനുജാചാര്യരുടെ മരണത്തിനു (CE-1162) ശേഷമാണ് എന്ന് പ്രസ്താവിക്കുന്നു.  എന്നാൽ മറ്റു ചിലർ അദ്ദേഹം പതിമൂന്നാം നൂറ്റാണ്ടിൽ ജീവിച്ചിരുന്നു എന്ന് വാദിക്കുന്നു. ശ്രീ എസ് എൻ ദാസ്ഗുപ്ത , നിംബാർക്കാചാര്യർ CE പതിനാലാം നൂറ്റാണ്ടിന്റെ ഉത്തരാർദ്ധത്തിൽ ജീവിച്ചിരുന്നു എന്ന് പറയുന്നു.   ഇദ്ദേഹത്തിന്റെ ജീവിത കാലത്തെക്കുറിച്ച്  മറ്റു പല ചരിത്രകാരന്മാർക്കും അഭിപ്രായ വ്യത്യാസം ഉള്ളതായി കാണാം .  എങ്കിലും പതിനഞ്ചാം നൂറ്റാണ്ടിനു മുൻപാണ് ഇദ്ദേഹത്തിന്റെ ജീവിതകാലം എന്ന് അനുമാനിക്കാം.

## തത്വചിന്ത

*ദ്വൈതാദ്വൈതം* എന്നാണ് *നിംബാർക്കാചാര്യരുടെ സിദ്ധാന്തം* അറിയപ്പെടുന്നത്. ഒരേസമയത്ത് തന്നെ ദ്വൈതവും അദ്വൈതവും നിലനിൽക്കുന്നു എന്നായിരുന്നു അദ്ദേഹം വാദിച്ചിരുന്നത്. 'ചിത്' എന്ന ആത്മാക്കളും 'അചിത്' എന്ന പ്രപഞ്ചവും പിന്നെ ഈശ്വരനും എന്നതായിരുന്നു നിംബാർക്കാചാര്യരുടെ സങ്കൽപം. ഈശ്വരന്റെ നിലനിൽപ് സ്വതന്ത്രവും എന്നാൽ ആത്മാക്കളും, പ്രപഞ്ചവും, ഈശ്വരനുമായി ബന്ധപ്പെട്ട് നിലനിൽക്കുന്നുവെന്ന് നിംബാർക്കാചാര്യർ ഉദ്ഘോഷിക്കുന്നു.

കൃഷ്ണനെയും രാധയേയുമായിരുന്നു ആചാര്യർ ആരാധിച്ചിരുന്നത്. സ്വയം സമർപ്പണമാണ് യഥാർത്ഥ ഭക്തിയെന്നു നിംബാർക്കാചാര്യർ സിദ്ധാന്തിച്ചു. 

## അവലംബം

വർഗ്ഗം:ഇന്ത്യയിലെ മതനേതാക്കൾ
ചുവന്ന പാത (ദില്ലി മെട്രോ)

ദില്ലി മെട്രോയുടെ ആദ്യത്തെ പാതയാണ് ചുവന്ന പാത. 21 നിലയങ്ങളും 25.5 കിലോമീറ്റർ നീളവും ഉള്ള ഈ പാതയുടെ ആദ്യഘട്ടം (ശഹ്ദാര - തീസ് ഹസാരി) 2002 ഡിസംബർ 25-ആം തിയതി ഉദ്ഘാടനം ചെയ്തു. പിന്നീട് കിഴക്ക് ദിൽഷദ് ഗാർഡൻസ് മുതൽ പടിഞ്ഞാറ് റിതാല വരെ നീട്ടി. ദില്ലിയുടെ വടക്കുപടിഞ്ഞാറൻ ഭാഗങ്ങളെ വടക്കുകിഴക്കൻ ഭാഗങ്ങളുമായി ബന്ധിപ്പിക്കുന്നു. ദിൽഷദ് ഗാർഡൻസ്,  ശഹ്ദാര (ശഹ്ദാര തീവണ്ടി നിലയം), കശ്മീരി ഗേറ്റ് (മഞ്ഞ പാത, വയലറ്റ് പാത), ഇന്ദർലൊക് (പച്ച പാത), റിതാല എന്നിവയാണ് പ്രധാന നിലയങൾ. ബ്രോഡ് ഗേജാണ് പാളങ്ങൾ.
## ദില്ലി മെട്രോയുടെ മാപ്പ്

## References

വർഗ്ഗം:ഡെൽഹി മെട്രോ
മഞ്ഞ പാത (ദില്ലി മെട്രോ)

ദില്ലി മെട്രോയുടെ രണ്ടാമത്തെ പാതയായ മഞ്ഞ പാത 2004 ഡിസംബർ 20-ആം തിയതി ഉദ്ഘാടനം ചെയ്തു. 34 നിലയങ്ങളും 45 കിലോമീറ്റർ നീളവുമുണ്ട്. ദില്ലിയുടെ വടക്കുള്ള ജഹാംഗീർപുരിയെ ദില്ലിക്കു തെക്കുള്ള ഗുർഗാവോൺ നഗരത്തിലെ ഹുഡ സിറ്റി സെന്ററുമായി ബന്ധിപ്പിക്കുന്നു. വടക്കുനിന്നും ജഹാംഗീർപുരി, വിശ്വ വിദ്യാലയ (ദില്ലി സർവകലാശാല), വിധാൻ സഭ (ലെജിസ്ലേറ്റിവ് അസംബ്ലി), കാശ്മീരി ഗേറ്റ് (ചുവന്ന പാത), ചാന്ദ്നി ചൗക്ക് (ഓൾഡ് ഡെൽഹി തീവണ്ടി നിലയം), ന്യൂ ഡെൽഹി (ന്യൂ ഡെൽഹി തീവണ്ടി നിലയം, വിമാനത്താവളം പാത), രാജീവ് ചൗക്ക് (നീല പാത), സെക്രട്ടേറിയറ്റ് (വയലറ്റ് പാത), എയിംസ് (ഓൾ ഇന്ത്യാ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ്, ദില്ലി) കുത്തബ് മിനാർ,  ഹുഡ സിറ്റി സെന്റർ എന്നിവയാണ് പ്രധാന നിലയങ്ങൾ. പാളം ബ്രോഡ് ഗേജാണ്. മഞ്ഞ പാതയിലെ പട്ടേൽ ചൗക്ക് നിലയത്തിലാണ് മെട്രോ മ്യൂസിയം സ്ഥിതി ചെയ്യുന്നത്.

## ദില്ലി മെട്രോയുടെ മാപ്പ്

## References

വർഗ്ഗം:ഡെൽഹി മെട്രോ
വർഗ്ഗം:ഇന്ത്യയിലെ മെട്രോ റെയിൽ ഗതാഗതം
നാംദേവ്

**നാംദേവ്** ,സന്ത് നാംദേവ് എന്നും അറിയപ്പെട്ടിരുന്ന ഭക്തകവി ആയിരുന്നു. 1270-1350 കാലഘട്ടത്തിൽ ഇന്നത്തെ മഹാരാഷ്ട്രയിൽ ഇദ്ദേഹം ജീവിച്ചിരുന്നു എന്ന് വിശ്വസിക്കപ്പെടുന്നു..ഹിന്ദുമതത്തിലെ വർക്കാരി സന്യാസി വിഭാഗത്തിലെ പ്രമുഖനായിരുന്നു നാം ദേവ് .
അദ്ദേഹത്തെ സിക്കുകാരും ബഹുമാനിക്കുന്നു.നാംദേവ് ഗൃഹസ്ഥാശ്രമത്തിലൂടെയും മോക്ഷം പ്രാപ്തമാക്കാം എന്ന് ഉപദേശിച്ചു.

## ജീവിതം
നാംദേവിന്റെ ജീവിതത്തെക്കുറിച്ച് വ്യക്തമായ വിവരങ്ങൾ ലഭ്യമല്ല.  പൊതുവേ അദ്ദേഹം 1270-1350 കാലഘട്ടത്തിൽ ജീവിച്ചിരുന്നു എന്ന് വിശ്വസിക്കുന്നു. ചില ചരിത്രകാരന്മാർ 1207-1287 ,  1309-1372,1450 എന്നിങ്ങനെയുള്ള കാലഗണന അദ്ദേഹത്തിനു നല്കുന്നു.ഒരു തുന്നൽക്കാരൻ ആയിരുന്നു നാംദേവ് എന്ന് ചരിത്രകാരന്മാർ അഭിപ്രായപ്പെടുന്നു. 

## രചനകൾ

വൈഷ്ണവ തത്ത്വചിന്തകളാൽ സ്വാധീനം ഉൾക്കൊണ്ടവയായിരുന്നു അദ്ദേഹത്തിന്റെ രചനകൾ. വിഠോഭ (കൃഷ്ണൻ?)യോടുള്ള ഭക്തി അദ്ദേഹത്തിന്റെ രചനകളിൽ പ്രകടമാണ്.  ജ്ഞാനേശ്വർ,തുക്കാറാം എന്നിവരോടൊപ്പം നാംദേവും തൻറെ രചനകളിലൂടെ വർക്കാരി ഭക്തിപ്രസ്ഥാനത്തിനു മഹാരാഷ്ട്രയിൽ അടിത്തറപാകി  പന്ത്രണ്ടാം നൂറ്റാണ്ടിൽ 
കർണ്ണാടകയിൽ രൂപംകൊണ്ട ഏകദൈവാധിഷ്‌ഠിതമായ വിഠോഭാ ഭക്തിപ്രസ്ഥാനത്തിനു മഹാരാഷ്ട്രയിലേക്ക് പ്രചാരം ലഭിക്കുന്നതിൽ നാംദേവ് മഹത്തായ പങ്ക് വഹിച്ചു.  

അബ്രാഹ്മണനായിരുന്ന നാംദേവ് മറാഠി ഭാഷയിലായിരുന്നു രചനകൾ നടത്തിയത്. ലളിതമായ പദങ്ങളും  സങ്കീർത്തന എന്ന സംഗീതോപകരണവും ഉപയോഗിച്ചായിരുന്നു അദ്ദേഹം  വിഠോഭാ കീർത്തനങ്ങൾ ആലപിച്ചിരുന്നത്. അതിനാൽ തന്നെ ജനഹൃദയങ്ങളിൽ അദ്ദേഹത്തിൻറെ  കീർത്തനങ്ങൾ സ്ഥാനംപിടിച്ചു. അദ്ദേഹം ജാതിവേർതിരിവുകൾ ഇല്ലാതെ എല്ലാവരെയും വിഠോഭാ ഭക്തിയിലേക്ക് ആനയിച്ചു. ബ്രാഹ്മണമേധാവിത്വത്തിൻ കീഴിൽ വേദങ്ങൾ അപ്രാപ്യമായിരുന്ന സമൂഹത്തിന് സാംസ്കാരികമായ പുരോഗതി കൈവരിക്കാൻ നാംദേവ് അവസരമൊരുക്കി.. സിക്കുകാരുടെ വിശുദ്ധഗ്രന്ഥമായ ആദിഗ്രന്ഥയിൽ  നാംദേവിന്റെ രചനകൾ കാണാം.

## അവലംബം

വർഗ്ഗം:ഭക്തകവികൾ
വല്ലഭാചാര്യർ

ഭക്തിപ്രസ്ഥാനത്തിന്റെ ഉപജ്ഞാതാക്കളിൽ ഒരാളായിരുന്നു **വല്ലഭാചാര്യർ** (1479–1531 CE) . ഭാരതത്തിൽ പുഷ്ടി വിശ്വാസക്രമം കൊണ്ടുവന്നത് ഇദ്ദേഹമാണ്. കൃഷ്ണദേവരായരുടെ സദസ്സിൽ വച്ച് ബ്രഹ്മവാദം എന്ന പ്രസിദ്ധമായ തർക്കത്തിൽ ഇദ്ദേഹം വിജയിക്കുകയുണ്ടായി. 

ശ്രീകൃഷ്ണനിൽ എല്ലാം അർപ്പിക്കാൻ അദ്ദേഹം ഭക്തരോട് അഭ്യർത്ഥിച്ചിരുന്നു.  അദ്വൈത സിദ്ധാന്തത്തിൽനിന്നും വിഭിന്നമായ ശുദ്ധാദ്വൈത സിദ്ധാന്തത്തിന്റെ പ്രയോക്താവായിരുന്നു വല്ലഭാചാര്യർ.

### ആദ്യകാല ജീവിതം
## ജനനം
തെലുഗ് വൈദിക ബ്രാഹ്മണരായിരുന്നു വല്ലഭാചാര്യരുടെ മാതാപിതാക്കൾ. അദ്ദേഹത്തിന്റെ പിതാമഹനായിരുന്ന യജ്ഞനാരായണഭട്ടിന്റെ സ്വപ്നത്തിൽ ശ്രീകൃഷ്ണൻ പ്രത്യക്ഷപ്പെട്ട് , നൂറു സോമയാഗങ്ങൾ നടത്തിയാൽ അവരുടെ കുടുംബത്തിൽ താൻ അവതരിക്കുമെന്ന് പറഞ്ഞുവത്രേ. വല്ലഭാചാര്യരുടെ പിതാവിന്റെ സമയത്ത് അദ്ദേഹത്തിന്റെ കുടുംബം നൂറു സോമയാഗങ്ങൾ മുഴുവനാക്കുകയും 1479 വല്ലഭാചാര്യർ ജനിക്കുകയും ചെയ്തു എന്നാണു ഐതിഹ്യം. ചൈത്രമാസത്തിലെ കൃഷ്ണപക്ഷത്തായിരുന്നു ജനനം.ഇളമ്മ എന്നായിരുന്നു മാതാവിന്റെ പേര്.

## വിദ്യാഭ്യാസം
ഏഴാം വയസ്സിൽ ഇദ്ദേഹം വിദ്യാഭ്യാസം ആരംഭിച്ചു. വേദങ്ങളും ദർശനങ്ങളും അധ്യയനം ചെയ്തു. ശങ്കരാചാര്യർ,രാമാനുജാചാര്യർ,മധ്വാചാര്യർ,നിംബാർക്കാചാര്യർ എന്നിവരുടെ ദർശനങ്ങൾക്ക് പുറമേ ബുദ്ധ-ജൈന ദർശനങ്ങളും ഇദ്ദേഹം പഠിച്ചു.ബാലസരസ്വതി പട്ടം നേടിയ ആചാര്യർ പതിനൊന്നാം വയസ്സിൽ വൃന്ദാവനത്തിലേക്ക് (ഇന്നത്തെ ഉത്തർ പ്രദേശ്‌ )പുറപ്പെട്ടു.

## കൃഷ്ണ ദേവരായരുടെ സദസ്സിൽ
അക്കാലത്ത്  കൃഷ്ണദേവരായരുടെ സദസ്സിൽ ദ്വൈത വാദമാണോ അദ്വൈത വാദമാണോ ശരി എന്നതിനെ കുറിച്ച് 
ശൈവരും വൈഷ്ണവരും തർക്കം നടന്നിരുന്നു. അതിൽ വല്ലഭാചാര്യർ വിജയിക്കുകയും , കൃഷ്ണദേവരായർ അദ്ദേഹത്തിനുവേണ്ടി കനകാഭിഷേകം നടത്തുകയും ചെയ്തു. നൂറോളം തൂക്കം സ്വർണം ലഭിച്ചു എങ്കിലും അതെല്ലാം പാവപ്പെട്ട ബ്രാഹ്മണർക്ക് വല്ലഭാചാര്യർ ദാനം ചെയ്തു. അതിൽ കുറച്ചു സ്വർണം കൊണ്ട് അദ്ദേഹം ഗോവർദ്ധനനാഥനു ആഭരണങ്ങൾ നിർമിച്ചു എന്നും പറയപ്പെടുന്നു. 

## ഭാരതപര്യടനം
ഭാരതത്തിലുടനീളം ഇദ്ദേഹം നഗ്നപാദനായി പര്യടനം നടത്തി. 84 സ്ഥലങ്ങളിൽ വച്ച് ഭാഗവതം പാരായണം ചെയ്തു. ആ സ്ഥലങ്ങൾ ഇന്ന് 
ചൌരാസി ബൈഠക്ക് എന്ന പേരിൽ അറിയപ്പെടുന്ന തീർഥാടന കേന്ദ്രങ്ങളാണ്.

### വൈഷ്ണവ ഭക്തി പ്രസ്ഥാനം
മധ്യകാലഘട്ടത്തിലെ ഭക്തിമാർഗ്ഗത്തിന്റെ പ്രധാന പ്രയോക്താവായിരുന്നു വല്ലഭാചാര്യർ.അനുഭാഷ്യം , ശ്രീമദ്‌ ഭാഗവതം തുടങ്ങി നിരവധി 
ഭക്തിമാർഗ്ഗ ഗ്രന്ഥങ്ങൾ വല്ലഭാചാര്യർ രചിച്ചു.  

## അവലംബം

വർഗ്ഗം:ഹൈന്ദവാചാര്യന്മാർ
അർബിൽ കോട്ട

ലഘുചിത്രം|വലത്ത്‌|അർബിൽ കോട്ട
യുനെസ്‌കോയുടെ ലോകപൈതൃകപദവിയിലിട പിടിച്ച ആറായിരം വർഷത്തെ പഴക്കമുള്ള ഇറാഖിലെ കോട്ടയാണ് **അർബിൽ കോട്ട**. ലോകത്ത് മനുഷ്യന്റെ ആദ്യകാല ആവാസകേന്ദ്രങ്ങളിലൊന്നാണ് അർബിൽ. ഇറാഖിലെ യുദ്ധവും സംഘർഷങ്ങളും കോട്ടയ്ക്ക് പലപ്പോഴും ക്ഷതമേൽപ്പിച്ചിട്ടുണ്ട്. 2014 ലാണ് ലോകപൈതൃകപദവി ലഭിച്ചത്. 

## അവലംബം


## അധിക വായനയ്ക്ക്
*
*
*
*
*
*
*
*
*
*
*
* Grousset, Rene, *The Empire of the Steppes*, (Translated from the French by Naomi Walford), New Brunswick: Rutgers University Press (1970)
## പുറം കണ്ണികൾ

*Citadel Documentation Project lfgm.fsv.cvut.cz
*High Commission for Erbil Citadel Revitalization erbilcitadel.org
*Research of the citadel at Arbil, Iraqi Kurdistan kar.zcu.cz
മധുസൂദന സരസ്വതി

അദ്വൈത സിദ്ധാന്തത്തിന്റെ പ്രയോക്താക്കളിൽ പ്രധാനിയായിരുന്നു **മധുസൂദന സരസ്വതി**(c.1540–1640) .  വിശ്വേശ്വര സരസ്വതിയുടെയും മാധവ സരസ്വതിയുടെയും ശിഷ്യനായിരുന്നു മധുസൂദൻ . ദ്വൈത-അദ്വൈത തർക്കചരിത്രങ്ങളിൽ സുപ്രധാനമായ നാമധേയമായിരുന്നു മധുസൂദന സരസ്വതി. അദ്ദേഹത്തിന്റെ *അദ്വൈതസിദ്ധി* ചിരസമ്മതമായ ഗ്രന്ഥമായി കണക്കാക്കുന്നു.

## ജനനവും വിദ്യാഭ്യാസവും
ബംഗാളിൽ ആയിരുന്നു ഇദ്ദേഹത്തിന്റെ ജനനം. പൂർവാശ്രമത്തിൽ **കമലനയന** എന്നായിരുന്നു പേര് . ന്യായദർശനം പഠിച്ചുഎങ്കിലും പിൽക്കാലത്ത്  അദ്വൈതസന്യാസിയായി മാറി. അദ്വൈതം പഠിക്കുവാൻ പിന്നീട് വരാണസിയിലേക്ക് പോയി. ഗുരുവായ രാമതീർത്ഥയുടെ കീഴിൽ അദ്വൈതവേദാന്തം അഭ്യസിച്ചു.

## രചനകൾ
അദ്വൈതവേദാന്തത്തെക്കുറിച്ച് നിരവധി ഗ്രന്ഥങ്ങൾ അദ്ദേഹം രചിച്ചു. 
**അദ്വൈത സിദ്ധി* http://www.archive.org/details/Advaita.Siddhi.by.Madhusudana.Sarasvatihttp://www.advaitasiddhi.orghttp://www.shastranethralaya.org
**അദ്വൈത മഞ്ജരി*
**അദ്വൈത രത്ന രക്ഷണ*
**ആത്മ ബോധ ടിക്ക*
**ആനന്ദ മന്ദാകിനി*
**പ്രസ്ഥാനഭേദ* http://www.archive.org/details/Prasthanabheda.by.Madhusudana.Sarasvati
**ഭഗവദ് ഗീത ഗൂഢാർത്ഥ ദീപിക *http://www.archive.org/details/SrimadBhagavadGita.With.the.Commentaries
**വേദാന്ത കല്പലതിക*http://www.archive.org/details/Vedanta.Kalpalatika.by.Madhusudhana.Sarasvatihttp://sans.lalitaalaalitah.com/search/label/वेदान्तकल्पलतिका 
**ശാസ്ത്ര സിദ്ധാന്ത-ലേശ ടിക്ക*
**സംക്ഷേപ ശാരിരക സാര സംഗ്രഹ*
**സിദ്ധാന്ത തത്ത്വ ബിന്ദു *http://www.archive.org/details/Siddhantabindu.of.Madhusudana.Sarasvati.with.Commentaries
**പരമഹംസ പ്രിയ*http://sans.lalitaalaalitah.com/search/label/परमहंसप्रिया
**വേദ സ്തുതി ടിക്ക *
**അഷ്ട വികൃതി വിവരണ*
**രാജാനാം പ്രതിബോധ*
**ഈശ്വര പ്രതിപത്തി പ്രകാശ * http://sans.lalitaalaalitah.com/search/label/ईश्वरप्रतिपत्तिप्रकाशः
**ഭാഗവത ഭക്തി രസായന * 
**ഭാഗവത പുരാണ പ്രഥമശ്ലോക വാക്യ*
**കൃഷ്ണ കുതൂഹല നാടക*
**ഭക്തി സാമാന്യ നിരൂപണ*
**ഷാണ്ഡില്യ സൂത്ര - ടിക്ക*
**ഹരി ലീലാ വാക്യ*

എന്നിവ അദ്ദേഹത്തിന്റെ രചനകളാണ്.

    

## അവലംബം

വർഗ്ഗം:ഹൈന്ദവാചാര്യന്മാർ
പിസ്താശി

കശുമാവും മറ്റും ഉൾപ്പെടുന്ന അനാക്കാർഡിയേസീ കുടുംബത്തിൽപ്പെടുന്ന ഒരു ചെറുവൃക്ഷമാണ് **പിസ്താശി മരം** (pistachio:പിസ്റ്റാഷിഔ ; പിസ്റ്റാചിഔ). ഇതിന്റെ കുരു അണ്ടിപ്പരിപ്പുപോലെ ഭക്ഷ്യ വിഭവമായി ലോകമെങ്ങും ഉപയോഗിച്ചു വരുന്നു. ഈസ്റ്റേൺ മെഡിറ്ററെനിയൻ മുതൽ മധ്യേഷ്യ വരെയുള്ള ഭൂപ്രദേശങ്ങളിലാണ് ഇവ പ്രധാനമായും കാണപ്പെടുന്നത്. 

## വാസസ്ഥാനം
## സവിശേഷതകൾ
ഹൃദ്രോഗത്തിന് കാരണമാകുന്ന ചീത്ത കൊളസ്ട്രോൾ കുറച്ചു നല്ല കൊളസ്ട്രോൾ ഉണ്ടാക്കാൻ ഉത്ത്മമം  എന്ന് പറയപ്പെടുന്നു

## കൃഷി

## ഉപഭോഗം

വർഗ്ഗം:വൃക്ഷങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
ഉയ്ഘർ

മധ്യേഷ്യയിൽ താമസിക്കുന്ന ഒരു തുർക്കി ജനവിഭാഗമാണ് **ഉയ്ഘറുകൾ**. ഇന്ന് വലിയ ഒരു വിഭാഗം ഉയ്ഘറുകളും ചൈനയിലെ ഷിൻജ്യാങ് പ്രവിശ്യയുടെ ഭാഗമാണ്. അതിൽ തന്നെ 80%ത്തോളവും പേരും പ്രവിശ്യയുടെ തെക്കുപടിഞ്ഞാറൻ ഭാഗമായ താരിൻ ബേസിനിൽ നിന്നാണ്. ഷിൻജ്യാങിന് പുറത്ത് ചൈനയിൽ കൂടുതൽ ഉയ്ഗർ ജനസംഖ്യയുള്ളത് ഹുനാൻ പ്രവിശ്യയുടെ ഭാഗമായ താവൊ യുവാൻ കൻട്രിയിലാണ്.ചൈനയ്ക്ക് പുറത്ത് അയൽ രാജ്യങ്ങളായ കസാക്കിസ്ഥാൻ, കിർഗിസ്ഥാൻ, ഉസ്ബെക്കിസ്ഥാൻ എന്നിവിടങ്ങളിലും ചെറിയൊരു ഭാഗം ഉയ്ഘരുകൾ എത്തപ്പെട്ടിട്ടുണ്ട്.
## അവലംബം

വർഗ്ഗം:തുർക്കി
വർഗ്ഗം:ചൈന
ഈസ്റ്റ് തുർക്കിസ്ഥാൻ ഇസ്ലാമിക് മൂവ്‌മെന്റ്

ചൈനയിലെ ഉയ്ഘുർ മുസ്ലിങ്ങൾക്കിടയിൽ പ്രവർത്തിക്കുന്ന ഒരു വിഘടനവാദ സംഘടനയാണ് **ഈസ്റ്റ് തുർക്കിസ്ഥാൻ ഇസ്ലാമിക് മൂവ്‌മെന്റ്**. ഒരു സ്വതന്ത്ര ഈസ്റ്റ് തുർക്കിസ്ഥാൻ സ്ഥാപിക്കുകയാണ് വിഘടന വാദികളുടെ ലക്ഷ്യം. സിൻജിയാങ് പ്രവിശ്യയിലെ പല അക്രമസംഭവങ്ങൾക്കും പിറകിൽ ഇവരാണെന്ന് ചൈന ആരോപിക്കുന്നു. വേൾഡ് ട്രേഡ് സെന്റെർ സംഭവത്തിനു ശേഷം യു.എസ്.എ യും ETIM നെ തീവ്രവാദികളുടെ കരിമ്പട്ടികയിൽ പെടുത്തി. എൻ.ബി.സി ന്യൂസ് പുറത്ത് വിട്ട ഒരു കണക്കുപ്രകാരം 1991നും 2001നും ഇടയിൽ 162മരണങ്ങൾക്കും 440ഓളം പേർക്ക് പരിക്കേൽക്കാനും ഇടയായ 200ഓളം തീവ്രവാദപ്രവർത്തനങ്ങളിൽ ETIM പങ്കുവഹിച്ചതായി ചൂണ്ടിക്കാണിക്കപ്പെടുന്നു.

## അവലംബം

വർഗ്ഗം:ചൈന
വർഗ്ഗം:തീവ്രവാദസംഘടനകൾ
ഇസ്ലാമിക് സാൽവേഷൻ ഫ്രണ്ട്

അൾജീരിയയിലെ നിരോധിക്കപ്പെട്ട ഒരു രാഷ്ട്രീയപാർട്ടിയാണ് **ഇസ്ലാമിക് സാൽവേഷൻ ഫ്രണ്ട്**.
## നിലപാടികൾ
## ചരിത്രം
1988 നവംബർ 3ന്ന് അൾജീരിയൻ ഭരണഘടന ഭേദഗതി ചെയ്തു. അതുവരെ നാഷണൽ ലിബെറെഷൻ ഫ്രൺറ്റിന്റെ ഏക കക്ഷി ഭരണം നിലനിന്നിരുന്ന അൾജീരിയയിൽ ബഹുകക്ഷി ഭരണ സംവിധാനം നിലവിൽ വരുകയും പുതിയ കക്ഷികൾക്ക് പ്രവർത്തന സ്വാതന്ത്രം കൈവരികയും ചെയ്തു.

1989 ഫെബ്രുവരി 18ന്ന് അൾജിയേർസിലാണ് ഇസ്ലാമിക് സാല്വേഷൻ ഫ്രണ്ട് രൂപീകൃതമാകുന്നത്.മുതിർന്ന സ്വാതന്ത്ര സമര സേനാനിയും മിതവാദ നിലപാടുകൾ പിന്തുടരുന്ന അബ്ബാസി മദനിയും തീവ്രവാദ നിലപാടുകാരനായിരുന്ന ഒരു യുവ മതപുരോഹിതൻ അലി ബെൽഹജ്ജുമായിരുന്നു പ്രധാന നേതാക്കൾ.പാശ്ചാത്യ വിദ്യാഭ്യാസം സിദ്ധിച്ച  അബ്ബാസി മദനി പടിപടിയായി ഇസ്ലാമിക നിയമം നടപ്പാക്കാമെന്ന അഭിപ്രായക്കാരനായിരുന്നു.എന്നാൽ ബെൽഹജ്ജ് യാതൊരു വിട്ടുവീഴ്ചകൾക്കും ഒരുക്കമല്ലാത്ത നേതാവായിരുന്നു.

അലി ബെൽഹജ്ജിന്റെ തീപ്പൊരി പ്രസംഗങ്ങൾ അസംതൃപ്തരായ സാധാരണജനങ്ങൾക്കിടയിൽ വലിയ ചലനമുണ്ടാക്കി.പള്ളികളിലൂടെയും മതസ്ഥാപനങ്ങളിലൂടെയും  FIS തങ്ങളുടെ അടിത്തറ വിപുലപ്പെടുത്തി.1990ലെ തദ്ദേശഭരണ തിരഞ്ഞെടുപ്പിൽ പകുതിയോളം സീറ്റുകളിൽ വിജയം നേടാൻ FISനു കഴിഞ്ഞു.1990ൽ ഇറാക്കിന്റെ കുവൈറ്റ് അധിനിവേഷത്തോടെ ആരംഭിച്ച ഗൾഫ് യുദ്ധവും തുടർന്ന് അമേരിക്കയുടെ നേതൃത്വത്തിൽ നടന്ന പാശ്ചാത്യാധിനിവേശവും FIS നെ കൂടുതൽ ശക്തിപ്പെടുത്തി.വർദ്ധിച്ചുവരുന്ന ഇസ്ലാമിക് സാൽവേഷൻ ഫ്രണ്ടിന്റെ സ്വാധീനം ദുർബലമാക്കാൻ അൾജീരിയൻ സർക്കാർ മണ്ഡലപുനർ നിർണയം പോലുള്ള പദ്ധതികളുമായി മുന്നോട്ട് പോയി.ഇത് ഗവർമെന്റും FISഉം തമ്മിലുള്ള ബന്ധം വീണ്ടും വഷളാകാൻ കാരണമായി.

## ആഭ്യന്തരയുദ്ധം

## അവലംബം

വർഗ്ഗം:അൾജീറിയ
വർഗ്ഗം:രാഷ്ട്രീയകക്ഷികൾ
അൽ ഖാഇദ ഇൻ ദ ഇസ്ലാമിക് മഗ്രിബ്

അൾജീരിയയിൽ പ്രവർത്തിക്കുന്ന ഒരു ഇസ്ലാമിക തീവ്രവാദ സംഘടനയാണ് **അൽ ഖാഇദ ഇൻ ദ ഇസ്ലാമിക് മഗ്രിബ്**. അൾജീരിയൻ സർക്കാരിനെ അട്ടിമറിക്കുകയും ഒരു ഇസ്ലാമികരാജ്യം സ്ഥാപിക്കുകയുമാണ് സംഘടനയുടെ പ്രഖ്യാപിത ലക്ഷ്യം. 1998-നു ശേഷം നിരവധി കൂട്ടക്കൊലകളും തട്ടിക്കൊണ്ടു പോകലുകളും AQIM നടത്തുകയുണ്ടായി. യു.എസ് ഡിപാർട്ട്മെന്റ് ഒവ് സ്റ്റെയ്റ്റും യൂറോപ്യൻ യൂണിയനും ഈ സംഘടനയെ വിദേശതീവ്രവാദ സംഘടനയുടെ കരിമ്പട്ടികയിൽപ്പെടുത്തിയിട്ടുണ്ട്.

## ചരിത്രം
സലഫിസ്റ്റ് ഗ്രൂപ് ഫോർ പ്രീച്ചിങ് ആൻഡ് കോംബാറ്റ്(Salafist Group for Preaching and Combat) എന്ന പേരിലാണ് സംഘടന ആദ്യമായി അറിയപ്പെട്ടിരുന്നത്. 2007 മുതലാണ് GSPC അൽ ഖാഇദ ഇൻ ദ ഇസ്ലാമിക് മഗ്രിബ് എന്ന പേരു സ്വീകരിച്ചത്. അൾജീരിയൻ ആഭ്യന്തരയുദ്ധത്തിന്റെ അവസാനത്തോടെയാണ് GSPC രൂപീകൃതമാകുന്നത്. ആംഡ് ഇസ്ലാമിക് ഗ്രൂപ്പിന്റെ (GIA) കമാണ്ടറായിരുന്ന ഹസ്സൻ ഹത്തബ് അവരുമായി തെറ്റിപ്പിരിഞ്ഞാണ് GSPC രൂപീകരിച്ചത്. അൾജീരിയൻ ആഭ്യന്തരയുദ്ധത്തിൽ  GIA സാധാരണക്കാരെ കൂട്ടക്കൊല ചെയ്യുന്നു എന്നാരോപിച്ചായിരുന്നു രാജി. 

GSPC അൽ ഖാഇദയുമായി അടുക്കുന്നത് എതിർത്ത ഹത്തബിന് പിന്നീട് GSPC-ന്റെ നേതൃത്വം നഷ്ടപ്പെട്ടു. പുതിയ നേതൃത്വത്തിന് കീഴിൽ GSPC-നെ അൽ ഖാഇദ വിഴുങ്ങി.

## വിദേശ ബന്ധങ്ങൾ
## അവലംബം

## കൂടുതൽ വായനയ്ക്ക്
* 
* 
* 
* 
* 
* 

## പുറത്തേക്കുള്ള കണ്ണികൾ

* Al-Qaeda in the Islamic Maghreb (aka Salafist Group for Preaching and Combat)  The Council on Foreign Relations
* Al-Qaeda in the Islamic Maghreb (AQIM), Counter Extremism Project
* Is Salafism an Indicator of Terrorism, Political Violence and Radicalization?
* The ISIS Correspondent, interview with Rukmini Callimachi | Slate.com |JULY 12 2016

വർഗ്ഗം:തീവ്രവാദസംഘടനകൾ
വർഗ്ഗം:അൽ ഖാഇദയുമായി ബന്ധമുള്ള സംഘടനകൾ
അമാമി മുയൽ

ജപ്പാനിലെ അമാമി, ഓഷിമ, ടോക്കു-നോ-ഷിമ എന്നീ ദ്വീപുകളിലെ കാടുകളിൽ കാണുന്ന ഒരിനം മുയലുകളാണ് **അമാമി മുയൽ** (*Pentalagus furnessi*; ). ചെറിയ ചെവികളും കാലുകളും ദേഹം മുഴുവൻ കറുത്ത രോമങ്ങളുമാണ് ഇവയുടെ പ്രത്യേകത. പകൽ സമയങ്ങളിൽ മാളങ്ങളിൽ ഉറങ്ങുകയും രാത്രി സമയങ്ങളിൽ തീറ്റതേടി പുറത്തിറങ്ങുകയും ചെയ്യുന്ന കൂട്ടരാണിവ. ചെടികളും പഴങ്ങളുമാണ് ഇവയുടെ പ്രധാന ഭക്ഷണം. വർഷങ്ങൾക്കു മുമ്പ് ഭൂമിയിലുണ്ടായിരുന്ന മുയലുകളുടെ തനി രൂപമായതിനാൽ 'ജീവിക്കുന്ന ഫോസിൽ' എന്നും ഇവ അറിയപ്പെടുന്നു. മാംസത്തിനായും മരുന്നിനായും അമാമി മുയലുകളെ ധാരാളമായി കൊന്നൊടുക്കുന്നതു മൂലം ഇവ വംശനാശത്തിന്റെ വക്കിലാണ്.

## അവലംബം

വർഗ്ഗം:മുയലുകൾ
വർഗ്ഗം:സജീവ ഫോസിലുകൾ
വൈറ്റ് മുഗൾസ്

വില്ല്യം ഡാൽറിമ്പിൾ എഴുതിയ ഒരു ചരിത്രപ്രധാനമായ പുസ്തകമാണ് **വൈറ്റ് മുഗൾസ്**. 2002-ൽ പുറത്തിറങ്ങി. പത്തൊമ്പതാം നൂറ്റാണ്ടിന്റെ തുടക്കം വരെയുള്ള കാലത്ത് ഇന്ത്യൻ സംസ്കാരവുമായി ഇടകലർന്നുള്ള ബ്രിട്ടീഷുകാരുടെ ജീവിതവും ഈ സാംസ്കാരികമിശ്രണത്തിന് സംഭവിച്ച പൊടുന്നനെയുള്ള അന്ത്യവുമാണ് പുസ്തകത്തിലെ പ്രധാനപ്രമേയം. വൈറ്റ് മുഗൾസ് അഥവാ വെള്ള മുഗളർ എന്ന പേര്, ഇത്തരം മിശ്രസംസ്കാരത്തിൽ ജീവിച്ച പാശ്ചാത്യരെ സൂചിപ്പിക്കാനാണ് ഗ്രന്ഥകാരൻ ഉപയോഗിക്കുന്നത്.

*ലവ് ആൻഡ് ബിട്രേയൽ ഇൻ എയ്റ്റീൻത്-സെഞ്ച്വറി ഇന്ത്യ* എന്നാണ് പുസ്തകത്തിന്റെ ഉപശീർഷകമെങ്കിലും പത്തൊമ്പതാം നൂറ്റാണ്ടിന്റെ തുടക്കത്തിലുള്ള സംഭവങ്ങളാണ് പ്രധാനമായും ഇതിൽ പരാമർശിക്കപ്പെടുന്നത്. ഹൈദരാബാദ് റെസിഡന്റായിരുന്ന ജെയിംസ് അക്കിലിയെസ് കിർക്പാട്രിക്കും നഗരത്തിലെ ഉന്നതപ്രഭുകുടുംബാംഗമായിരുന്ന ഖൈറുന്നിസയും തമ്മിലുള്ള പ്രണയമാണ് പ്രധാനകഥാതന്തു. ബ്രിട്ടീഷ് ഉന്നതോദ്യോഗസ്ഥരിൽ നിന്നും ഖൈറുന്നിസയുടെ കുടുംബാംഗങ്ങളിൽ നിന്നുമുള്ള എതിർപ്പുകളെ അതിജീവിച്ച അവരുടെ വിവാഹം, അവരുടെ കുടുംബാംഗങ്ങളുടെ ജീവചരിത്രം, പശ്ചാത്തലത്തിലെ രാഷ്ട്രീയചരിത്രം ഇവയെല്ലാം പുസ്തകത്തിൽ വിവരിക്കുന്നു. 1790-കൾ മുതൽ 1880-കൾ വരെയുള്ള ദശകങ്ങളാണ് പുസ്തകത്തിൽ വിവരണവിധേയമാകുന്നതെങ്കിലും പത്തൊമ്പതാം നൂറ്റാണ്ടിന്റെ ആദ്യനൂറ്റാണ്ടാണ് പ്രധാനകഥാകാലം.

ജെയിംസ് കിർക്പാട്രിക്കിന്റെ ജീവിതകഥയുടെ പശ്ചാത്തലത്തിൽ മറ്റു വെള്ളമുഗളൻമാരായ ഡേവിഡ് ഒക്റ്റർലോണി, വില്ല്യം പാർമർ, ഹിന്ദു സ്റ്റ്യുവർട്ട്, ഗാർഡ്നർ കുടുബാംഗങ്ങൾ തുടങ്ങിയവരെക്കുറിച്ചും വിശദീകരിക്കുന്നു.

ഹൈദരാബാദും മറാഠരും തമ്മിൽ 1795-ൽ നടന്ന ഖർദ യുദ്ധത്തിലൂടെയാണ് ഹൈദരാബാദിനെ പുസ്തകത്തിൽ പരിചയപ്പെടുത്തുന്നത്. അന്നത്തെ നിസാംമാർ ആയിരുന്ന നിസാം അലി ഖാൻ, സിക്കന്ദർ ജാ,  മന്ത്രിമാരായിരുന്ന അരിസ്റ്റു ജാ, മീർ ആലം തുടങ്ങിയവരെല്ലാം ഈ പുസ്തകത്തിലെ പ്രധാനപ്പെട്ട കഥാപാത്രങ്ങളാണ്.

വർഗ്ഗം:ചരിത്രഗ്രന്ഥങ്ങൾ
വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:വില്യം ഡാൽറിമ്പിളിന്റെ പുസ്തകങ്ങൾ
ബ്ലൂ മാർലിൻ

അറ്റ്‌ലാന്റിക്, പസഫിക്, ഇന്ത്യൻ എന്നീ സമുദ്രങ്ങളിൽ കാണപ്പെടുന്ന വലിയ മത്സ്യമാണ് **ബ്ലൂ മാർലിൻ**. മുകളിൽ നീലനിറവും താഴെ വെള്ളിനിറവും കുന്തംപോലെ കൂർത്ത മേൽത്താടിയെല്ലും ഇവയുടെ പ്രത്യേകതയാണ്. ഇവയ്ക്ക് ആയിരത്തോളം കിലോ ഭാരവും നാലര മീറ്ററോളം നീളവുമുണ്ട്. ഇഷ്ടപ്പെട്ട ജലാശയങ്ങൾ തേടി ഇവ മൈലുകളോളം സഞ്ചരിക്കാറുണ്ട്. ഏറ്റവും വേഗതയുള്ള മത്സ്യങ്ങളുടെ കൂട്ടത്തിലാണ് ഇവയുടെ സ്ഥാനം.

## അവലംബം
നീല പാത (ദില്ലി മെട്രോ)

ദില്ലി മെട്രോയുടെ മൂനാമത്തെ പാതയായ നീല പാതയ്ക്ക് 50 മെട്രോ നിലയങ്ങളും 56.8 കിലോമീറ്റർ നീളവുമുണ്ട്. തെക്കുപടിഞ്ഞാറൻ ദില്ലിയിലെ ദ്വാരക സെക്റ്റർ 21നെ തെക്കുകിഴക്കൻ ദില്ലിയിലെ നോയിഡാ നഗരത്തിലെ നോയിഡാ സിറ്റി സെന്റർ, കിഴക്കൻ ദില്ലിയിലെ വൈശാലി എന്നിവയുമായി ബന്ധിപ്പിക്കുന്നു.കിഴക്കുനിന്നും നോയിഡാ സിറ്റി സെന്റർ, യമുനാ ബാങ്ക്, ഇന്ദ്രപ്രസ്ഥ, പ്രഗതി മൈദാൻ, രാജീവ് ചൗക്ക് (മഞ്ഞ പാത), കീർത്തി നഗർ (പച്ച പാത), ദ്വാരക, ദ്വാരക സെക്റ്റർ 21 എന്നിവയാണ് പ്രധാന നിലയങൾ. യമുന ബാങ്കിൽനിന്നും ആനന്ദ് വിഹർ (ആനന്ദ് വിഹർ തീവണ്ടി നിലയം) വഴി വൈശാലിയിലേക്ക് ഒരു ബ്രാഞ്ച് ലൈനുമുണ്ട്. പാളം ബ്രോഡ് ഗേജാണ്. 

## ദില്ലി മെട്രോയുടെ മാപ്പ്

## References

വർഗ്ഗം:ഡെൽഹി മെട്രോ
ഗാങ്-ഗാങ് കൊക്കറ്റോ

ആസ്ട്രേലിയയിൽ കാണപ്പെടുന്ന ഒരിനം തത്തകളാണ് **ഗാങ്-ഗാങ് കൊക്കറ്റോകൾ**. ഇവയുടെ ആൺപക്ഷിയുടെ തലയിൽ ഒരു ചുവന്ന തൂവൽക്കീരിടമുണ്ട്. മരത്തിൽ പൊത്തുകൾ തുരന്നാണ് ഇവ കൂടുകൂട്ടുക. ഇന്ത്യൻ തത്തകളേക്കാൾ വലിപ്പമുള്ള ഇവ പൂക്കളും വിത്തുകളും പഴങ്ങളും ചെറുപ്രാണികളുമൊക്കെ ആഹാരമാക്കുന്നു. 30-60 സെന്റീമീറ്റർ നീളവും 800 ഗ്രാം വരെ ഭാരവും ഇവയ്ക്ക് ഉണ്ടാവാറുണ്ട്.

## അവലംബം
അമേരിക്കൻ മാർട്ടൻ

അലാസ്കയിലേയും കാനഡയിലേയും കാടുകളിൽ കാണപ്പെടുന്ന കീരി വർഗ്ഗത്തിൽ പെട്ട ഒരു ജീവിയാണ് **അമേരിക്കൻ മാർട്ടൻ**. മരത്തിൽ അള്ളിപ്പിടിച്ച് കയറാൻ സഹായിക്കുന്ന കൂർത്ത നഖങ്ങളും, മഞ്ഞിലൂടെ നടക്കാൻ സഹായിക്കുന്ന വലിയ പരന്ന പാദങ്ങളും ഇവയ്ക്കുണ്ട്. മിശ്രഭുക്കാണിവ. ഒരു പൂച്ചയോളം വലിപ്പമുള്ള ഇവയ്ക്ക് 1.5 കി.ഗ്രാം. ഭാരവും 55 സെ.മീ. നീളവും ഉണ്ടാവാറുണ്ട്. മിനുത്ത് തിളങ്ങുന്ന രോമപ്പുതപ്പിനായി വ്യാപകമായി വേട്ടയാടപ്പെടുന്നതിനാൽ ഇവ വംശനാശ ഭീഷണിയിലാണ്.

## അവലംബം

വർഗ്ഗം:മാർട്ടനുകൾ
വർഗ്ഗം:കാനഡയിലെ സസ്തനികൾ
വർഗ്ഗം:അമേരിക്കയിലെ സസ്തനികൾ
അരാപൈമ

ലോകത്തിലെ വലിപ്പം കൂടിയ ശുദ്ധജല മത്സ്യങ്ങളിലൊന്നും തെക്കേ അമേരിക്കയിലെ ഏറ്റവും വലിയ ശുദ്ധജല മത്സ്യവുമാണ് **അരാപൈമ**. ഉഷ്ണമേഖലാ പ്രദേശങ്ങളിലാണ് ഇവ കണ്ടു വരുന്നത്. പത്തടി വരെ നീളവും ഇരുന്നൂറ് കിലോഗ്രാം വരെ ഭാരവും ഇവയ്ക്ക് ഉണ്ടാകാം. അന്തരീക്ഷ വായുവിലെ ഓക്സിജനാണ് ഇവ ശ്വസിക്കുന്നത്. ഇതിനായി ഇടയ്ക്കിടെ വെള്ളത്തിനു മുകളിൽ വരും. ഇരുപതു മിനിറ്റോളം വെള്ളത്തിനടിയിൽ ശ്വാസമെടുക്കാതെ നിൽക്കാനും അരാപൈമകൾക്ക് കഴിയും.

## അവലംബം

വർഗ്ഗം:ശുദ്ധജല മത്സ്യങ്ങൾ
വർഗ്ഗം:തെക്കേ അമേരിക്കയിലെ മത്സ്യങ്ങൾ
വേൾപാരി

സംഘകാലത്ത് പറമ്പ് നാട് ഭരിച്ചിരുന്ന രാജാവായിരുന്നു **വേൾപാരി**. സംഘകവിയായ കപിലർ ഇദ്ദേഹത്തിന്റെ സുഹൃത്തും ഉപദേശകനുമായിരുന്നു. 300 ഊരുകളും, നിരവധി സമ്പത്തും, കീർത്തി കേട്ട കുന്തപ്പടയും ‌‌ആനപ്പടയും ഉണ്ടായിരുന്ന വേൾ പാരി താനിരിക്കുന്ന മലയൊഴികെ ബാക്കിയെല്ലാം ആട്ടവും പാട്ടും കവിതയുമായി വന്ന് തന്നെ പ്രീതിപ്പെടുത്തുന്നവർക്ക് ദാനം നൽകിയതായി പുറനാനൂറിൽ പറഞ്ഞിരിക്കുന്നു. ശത്രുക്കൾക്ക് ഭയങ്കരനും കലയെ സ്നേഹിക്കുന്നവർക്ക് മധുര സ്വഭാവിയുമായിരുന്നു പാരി. പാണരുടെ പാത്രങ്ങൾ പാരിയുടെ കാലത്ത് മധു നിറഞ്ഞു തുളുമ്പുമായിരുന്നുവത്രെ. മുളനെല്ലും ചക്കയും വള്ളിക്കിഴങ്ങും തേനും തിനയും സമൃദ്ധമായുള്ള നാടായിരുന്നു പറമ്പ് നാട്. പോരിൽ ഏതിർത്ത് തോൽപ്പിക്കാനാകാത്ത വേൾ പാരിയെ മൂവേന്തരുടെ(ചേര, ചോള, പാണ്ഡ്യരാജാക്കൻമാർ) സംഘം ചതിയിൽ കൊലപ്പെടുത്തുകയായിരുന്നു. പറമ്പ് നാടെന്നാൽ ഇന്നത്തെ ഗോപിച്ചെട്ടിപ്പാളയം ആണെന്നാണ് നിഗമനം. 

## പുറനാനൂറിൽ പാരിയെക്കുറിച്ചുള്ള പരാമർശങ്ങൾ

## ചതിയിൽ പെട്ട് മരണം
thumb|left|പറമ്പ് മല
മൂവേന്തരായ  ചേര ചോള പാണ്ഡ്യ രാജാക്കന്മാർക്ക് പോലും പോരിലൂടെ കീഴടക്കാനാകാത്ത പാരിയെ ചതിച്ചു കൊന്നതാണെന്ന് പുറനാനൂറ് സാക്ഷ്യപ്പെടുത്തുന്നു. മൂവേന്തരുടെ രഹസ്യ സംഘം യാചകരുടെ വേഷത്തിലെത്തി പാരിയെ കൊലപ്പെടുത്തുകയായിരുന്നു. പാരിയുടെ മരണ ശേഷം അദ്ദേഹത്തിന്റെ രണ്ട് പുത്രിമാരുടെ സംരക്ഷണം കപിലർ ഏറ്റെടുത്തു. അച്ഛന്റെ മരണത്തിൽ ദുഖിക്കുന്ന ആ പുത്രിമാരുടെ പാട്ടും പുറനാനൂറിലുണ്ട്.. സദ്ഭരണത്തിലായിരുന്ന പറമ്പ് നാട് പാരിയുടെ മരണ ശേഷം ശോചനീയാവസ്ഥയിലെത്തിയതിനെപ്പറ്റി കപിലർ വർണ്ണനകൾ നടത്തുന്നുണ്ട്. പക്ഷിമൃഗവൃക്ഷലതഫലമൂലാദികൾ നിറഞ്ഞ  മലയിലെ യുവതികൾ പാരിയെ എതിർക്കാൻ വരുന്ന രാജാക്കന്മാരുടെ കുതിര വണ്ടികളെ എണ്ണി വിനോദിച്ചിരുന്നിടത്ത് ഇപ്പോൾ ചവറ് കൂമ്പാരത്തിൽ നിന്നുകൊണ്ട് വ്യാപാരികളുടെ ഉപ്പ് വണ്ടികളെണ്ണി തീർക്കുകയാണെന്ന് കപിലർ പരിതപിക്കുന്നു.  

പാരിയുടെ മരണ ദുഃഖത്തിൽ നിന്ന് സ്വയം കരകയറാനാകാതെയും, പറമ്പ് നാടിന്റെ ദയനീയാവസ്ഥയിൽ മനം നൊന്തും, ഇതര രാജാക്കന്മാരിൽ നിന്നുള്ള അവമതിയാലും കപിലർ വടക്കിരുന്ന് മരിച്ചു. അപമാനത്തിൽ നിന്ന് രക്ഷനേടാൻ വടക്കോട്ട് ദർശനമായി ഇരുന്ന് ഭക്ഷണമുപേക്ഷിച്ച് ആത്മാഹുതി ചെയ്യുന്ന രീതിയാണ് വടക്കിരിക്കൽ. തന്റെ മരണത്തിന് മുന്നെ  വേൾ പാരിയുടെ പുത്രിമാരുടെ സംരക്ഷണം കപിലർ ചില ബ്രാഹ്മണരുടെ കൈയ്യിൽ  ഏൽപ്പിച്ചു. തുടർന്ന് സംഘകാല  തമിഴ് കവയിത്രിയായ ഔവ്വയാർ പാരിയുടെ പുത്രിമാരുടെ സംരക്ഷണം ഏറ്റെടുത്തു. ഔവ്വയാർ അവരെ പിന്നീട് മലൈയമ്മാൻ തിരുമുടി കാരി എന്ന രാജാവിന് വിവാഹം ചെയ്തു കൊടുത്തു.

## ഇതും കാണുക
* പുറനാനൂറ്

വർഗ്ഗം:സംഘകാല രാജാക്കന്മാർ
ഓപ്പറേഷൻ കുബേര

2014-ൽ കേരളത്തിന്റെ ആഭ്യന്തരമന്ത്രി രമേശ് ചെന്നിത്തലയുടെ തീരുമാനത്തിൽ സംസ്ഥാന വ്യാപകമായി നടപ്പാക്കിയ ഒരു നിയമനടപടിയാണ് **ഓപ്പറേഷൻ കുബേര** എന്നറിയപ്പെടുന്നത്. റിസർവ് ബാങ്ക് അനുവദിച്ചിരിക്കുന്നതിലും ഉയർന്ന പലിശയ്ക്ക് പണം കടമായി നൽകുകയും അവ ഈടാക്കാൻ വളഞ്ഞവഴികൾ സ്വീകരിക്കുകയും ചെയ്തവർക്കെതിരെയാണ് ഈ നടപടികൾ അരങ്ങേറിയത്. ഈ നടപടിയിൽ ചെറുകിടക്കാർ മുതൽ വമ്പന്മാർ വരെ നിയമനടപടി നേരിടേണ്ടിവന്നു. ജില്ലകൾ വേർതിരിച്ചായിരുന്നു ഇതിൽ അന്വേഷണവും റെയിഡും നടന്നിരുന്നത്.

## അവലംബം
ഷാങ് രാജവംശം

**ഷാങ് രാജവംശം**  () അല്ലെങ്കിൽ **യിൻ രാജവംശം** (), 
പരമ്പരാഗത ചരിത്രബോധമനുസരച്ച്, മഞ്ഞനദിയുടെ തീരപ്രദേശങ്ങൾ ബി.സി. രണ്ടാം സഹദ്രാബ്ദത്തിൽ ഭരിച്ചിരുന്നു. സിയ രാജവംശത്തിനു ശേഷമാണ് ഷാങ് രാജവംശം 
നിലവിൽ വന്നത്. ഷാങ് രാജവംശത്തിനു ശേഷം ഷൗ രാജവംശം ഭരണത്തിലെത്തി.  ഷാങ് രാജവംശത്തെപ്പറ്റിയുള്ള പരമ്പരാഗത അറിവുകൾ *[[Classic of History|ക്ലാസ്സിക് ഓഫ് ഹിസ്റ്ററി]]*, *[[Bamboo Annals|ബാം‌ബൂ അനൽസ്]]* 
*[[Records of the Grand Historian|റെക്കോഡ്സ് ഓഫ് ദി ഗ്രാന്റ് ഹിസ്റ്റോറിയൻ]]* എന്നീ ഗ്രന്ഥങ്ങളിൽ നിന്നാണ് ലഭിക്കുന്നത്.  ഉദ്ദേശം 2,000 വർഷ‌ങ്ങൾക്കു മുൻപ് [Liu Xin|ലിയു സിൻ]] നടത്തിയ കണക്കുകൂട്ടലുകളനുസരിച്ച് ഷാങ് ഭരണകാലം 
1766 ബി.സി. മുതൽ 1122 ബി.സി. വരെയായിരുന്നു. പക്ഷേ *ബാംബൂ അനൽസ്* എന്ന ഗ്രന്ഥത്തിന്റെ ഇപ്പോഴത്തെ വ്യാഖ്യനം അനുസരിച്ച് 1556 ബി.സി. മുതൽ 1046 ബി.സി. വരെയായിരുന്നു ഇവർ ഭരിച്ചിരുന്നത്. 
ഷിയ-ഷാങ്-ഷൗ ക്രോണോളജി പ്രോജക്റ്റ് അനുസരിച്ച് 1600 ബി.സി. മുതൽ 1046 ബി.സി. വരെയായിരുന്നു ഇവരുടെ ഭരണകാലം.

അന്യാങിനടുത്തു‌ള്ള യിൻ നഷ്ടാവശിഷ്ടങ്ങളിൽ നിന്നും ലഭിച്ച തെളിവുകളനുസരിച്ച് ഇത് ഷാങ് രാജവംശത്തിന്റെ തലസ്ഥാനമായി നിർണ്ണയിക്കപ്പെട്ടിട്ടുണ്ട്. ഇവിടെനിന്ന് പതിനൊന്ന് പ്രധാന യിൻ രാജവംശ കല്ലറകൾ ലഭിച്ചിട്ടുണ്ട്. 
കൊട്ടാരങ്ങളുടെയും ചടങ്ങുകൾ നടക്കുന്ന സ്ഥലങ്ങളുടെയും അസ്ഥിവാരങ്ങളും ഇവിടെ നിന്ന് ലഭിച്ചിട്ടുണ്ട്. ആയുധങ്ങളും മൃഗങ്ങളെയും മനുഷ്യരെയും ബലി കൊടുത്തതിന്റെ ലക്ഷണങ്ങളും ഇവിടെ നിന്നും ലഭിച്ചിട്ടുണ്ട്. പതിനായിരക്കണക്കിന് ഓട്, 
ജേഡ്, ശില, അസ്ഥി, സെറാമിക് അവശിഷ്ടങ്ങളൂം ഇവിടെ നിന്ന് ലഭിച്ചിട്ടുണ്ട്. ഓട്ടു വസ്തുക്കളുടെ നിർമ്മാണത്തിൽ നിന്ന് സാംസ്കാരികമായ ഉന്നതി മനസ്സിലാക്കാവുന്നതാണ്.
ഇവിടെനിന്ന് ലഭ്യമായതിൽ ഏറ്റവും പഴക്കമുള്ള ചൈനീസ് എഴുത്തുകൾ ലഭിച്ചിട്ടുണ്ട്. ഒറാക്കിൾ അസ്ഥികളിലെയും ആമത്തോടുകളിലെയും കാളയുടെ തോളെല്ലിലെയും പ്രവചനങ്ങൾ, എന്നിവയാണ് പ്രധാനമായും ഇവ.
1920കളിലെയും 1930കളിലെയും പര്യവേഷണങ്ങളിൽ 20000-ലധികം വസ്തുക്കൾ ഇവിടെ നിന്ന് ലഭിച്ചിട്ടുണ്ട്. രാഷ്ട്രീയം, സാമ്പത്തികരംഗം, മതവിശ്വാസം, കല, വൈദ്യശാസ്ത്രം എന്നിവ സംബന്ധിച്ച വിവരങ്ങ‌ൾ ഇതിൽ നിന്ന് ലഭ്യമാണ്.

## അവലംബം

## കൂടുതൽ വായനയ്ക്ക്
* 
* 
* 
* 
* 
* Timperley, Harold J. *The Awakening of China in Archaeology; Further Discoveries in Ho-Nan Province, Royal Tombs of the Shang Dynasty, Dated Traditionally from 1766 to 1122 B.C.. 1936*.

## പുറത്തേയ്ക്കുള്ള കണ്ണികൾ

*Zhengzhou Shang City Site 
*Ssŭma Ch'ien's ''Historical Records''. Chapter III. The Yin Dynasty, trans. Herbert J. Allen, *Journal of the Royal Asiatic Society* (1895) pp. 601–614.

വർഗ്ഗം:ചൈനയിലെ സാമ്രാജ്യങ്ങൾ
വർഗ്ഗം:ചൈനയിലെ രാജവംശങ്ങൾ
അന്ത്രക്കോസുകസ്

മൺ മറഞ്ഞു പോയ ഒരു ഭാഗിക ജലജീവി ആണ് **അന്ത്രക്കോസുകസ്**. ഗ്രീക്ക് ഭാഷയിൽ നിന്നുള്ള പേരിന്റെ അർഥം കൽകരി മുതല എന്ന് ആണ് . മുതലകളുടെ അതേ ജീവ ശാഖയിൽപ്പെട്ടവ ആണ് ഇവ. ടൈറ്റാനോബൊവ ജീവിച്ചിരുന്ന അതെ കാലഘട്ടത്തിൽ ആണ് ഇവയും ജീവിച്ചിരുന്നത്.

## അവലംബം

വർഗ്ഗം:പുരാതനജീവികൾ
വർഗ്ഗം:ഉരഗങ്ങൾ
കപില മഹർഷി

ഭാരതീയ യുക്തിവാദ ദർശനങ്ങളുടെ പിതാവ് എന്നറിയപ്പെടുന്ന **കപില മഹർഷി**യാണ് (Hindi: कपिल ऋषि)) സാംഖ്യദർശനസൂത്രങ്ങളുടെ രചയിതാവ്. ഇദ്ദേഹത്തിൻറെ ജീവിതകാലത്തെ പറ്റി വ്യക്തമായ തെളിവുകൾ ലഭ്യമായിട്ടില്ല.

ഹിന്ദുമത വിശ്വാസികൾ കപിലനെ വിഷ്ണുവിന്റെ അംശാവതാരമായിട്ടാണ് കാണുന്നത്. ശ്രീമഹാഭാഗവതത്തിൽ ഇദ്ദേഹത്തിന്റെ ദർശനങ്ങളുടെ ആസ്തിക വകഭേദം കാണാവുന്നതാണ്. ബുദ്ധമത ഗ്രന്ഥങ്ങൾ കപിലമുനിയെ ഒരു മികച്ച തത്ത്വചിന്തകനായി കണക്കാക്കുന്നു. അദ്ദേഹത്തിന്റെ ശിഷ്യരാണ്  കപിലവസ്തു നഗരം നിർമ്മിച്ചത്. ആ നഗരത്തിലാണ്  ശ്രീബുദ്ധൻ ആദ്യകാല ജീവിതം നയിച്ചിരുന്നത്. ബുദ്ധനുമായി കപില മഹർഷിക്ക് സാമ്യത കാണാവുന്നതാണ്. കഷ്ടതകൾ അകറ്റാൻ ധ്യാനം ചെയ്യുക എന്ന് കപിലനും ബുദ്ധനും പറഞ്ഞതായി കാണാം. വേദകാല ദേവതകളേയും ബ്രാഹ്മണ്യ ആരാധനാ രീതികളേയും ഇവർ രണ്ടുപേരും ഒരേപോലെ നിരാകരിക്കുന്നു. 

ഭഗവദ് ഗീതയിൽ ഇങ്ങനെ ഒരു പരാമർശം കാണാം. 

*മരങ്ങളിൽ ഞാൻ ആൽ മരവും, മഹർഷികളിൽ ഞാൻ നാരദനും, ഗന്ധർവന്മാരിൽ ഞാൻ ചിത്രരഥനും, ഏറ്റവും മികച്ചവരിൽ ഞാൻ കപിലനുമാണ് *

## ബുദ്ധമത സ്വാധീനങ്ങൾ
ചില ബുദ്ധമത ഗ്രന്ഥങ്ങൾ ബുദ്ധൻറെ പൂർവ്വ ജന്മമായി കപിലനെ കണക്കാക്കുന്നു. അശ്വഘോഷ എഴുതിയ ബുദ്ധചരിതമാനസത്തിൽ സാംഖ്യം ബൗദ്ധ തത്ത്വചിന്തയായി കണക്കാക്കുന്നു.
 

## അവലംബം

## കുറിപ്പുകൾ
 
ദാമോദർ ധർമാനന്ദ കോസംബിയുടെ മിത്തും യാദാർഥ്യവും (1962 Myth and Reality: Studies in the Formation of Indian Culture Popular Prakashail, Bombay) എന്ന പുസ്തകം കൂടുതൽ വായനയ്ക്ക് നിർദ്ദേശിക്കപ്പെടുന്നു. അദ്ദേഹത്തിന്റെ അഭിപ്രായത്തിൽ കപില മഹർഷിയെ പറ്റിയുള്ള പരാമർശങ്ങൾ ഗീതയിൽ പിന്നീട് ചേർക്കപ്പെട്ടതാണ്.

വിഭാഗം: ഹൈന്ദവം
വിഭാഗം: ഭാരതീയദർശനം
വിഭാഗം: സാംഖ്യം
ഭാഷാശേഷി സംബന്ധമായ പഠനവൈകല്യം

ശ്രദ്ധിച്ചു കേൾക്കുവാനും, ചിന്തിക്കുവാനും സംസാരിക്കുവാനും, വായിക്കുവാനും എഴുതുവാനും കണക്കുകൂട്ടാനുമുള്ള ചെറിയ കുട്ടികൾക്കുള്ള കഴിവിനെ ബാധിക്കുന്ന തരം അസുഖങ്ങളെയാണ് ** ഭാഷാശേഷി സംബന്ധമായ പഠനവൈകല്യങ്ങൾ (ലാംഗ്വേജ് ബേസ്ഡ് ലേണിംഗ് ഡിസെബിലിറ്റീസ്)** എന്നുവിളിക്കുന്നത്. ചലനം, ഏകോപനം, ശ്രദ്ധ ചെലുത്തുവാനുള്ള കഴിവ് എന്നിവയുമായും ഈ അവസ്ഥയ്ക്ക് കാര്യമായ ബന്ധമുണ്ട്. കുട്ടികൾ സ്കൂളിലെത്തും വരെ ഇത് ശ്രദ്ധിക്കപ്പെടാറില്ല. ഈ അവസ്ഥയുള്ള കുട്ടികളിൽ ഭൂരിപക്ഷവും ആശയവിനിമയം നടത്തുവാൻ ബുദ്ധിമുട്ട് നേരിടുന്നവരാണ്. ഇവർ പറയുന്ന പല കാര്യങ്ങളും മനസ്സിലാക്കിയെടുക്കുവാൻ ബുദ്ധിമുട്ടായിരിക്കും. തലച്ചോറിനേൽക്കുന്ന പരിക്ക്, ജനനസമയത്തും മറ്റും ഉണ്ടായേക്കാവുന്ന തലച്ചോറിന്റെ ഘടനാപരമായ പ്രശ്നങ്ങൾ എന്നിവ ഇതിന് കാരണമായേക്കാം. ഒരേ കുടുംബത്തിൽ പാരമ്പര്യമായി ഇത് സാധാരണഗതിയിൽ കാണപ്പെടാറു‌ണ്ട്.

സംസാരവുമായി ബന്ധമില്ലാത്തതും (നോൺ വെർബൽ) ബന്ധമുള്ളതും (വെർബൽ) എന്നിങ്ങനെ രണ്ടുതരത്തിൽ ഈ അവസ്ഥ കാണപ്പെടാറുണ്ട്.

## അവലംബം

## പുറം കണ്ണികൾ
*Language disability and attention disorder.
*Non-Verbal Learning Disability .
*Autism Spectrum Disorders .
*Dysgraphia .
പ്ലൈവുഡ്

വുഡ് വെനീർ എന്ന കനം കുറഞ്ഞ പാളികൾ ചേർത്തുണ്ടാക്കുന്ന കൃത്രിമ പലകകളാണ് **പ്ലൈവുഡ്** എന്നറിയപ്പെടുന്നത്. പാളികൾ പരസ്പരം ഒട്ടിച്ചുചേർക്കുകയാണ് ചെയ്യുന്നത്. അടുത്തടുത്തുള്ള പാളികളിലെ നാരുകളുടെ ദിശ (വുഡ് ഗ്രെയിൻ) 90 ഡിഗ്രി വരെ തിരിച്ചാണ് ഒട്ടിക്കപ്പെടുന്നത്. ഫോർമാൽഡിഹൈഡ് (formaldehyde) എന്ന മാരകമായ കെമിക്കൽ ചേർത്താണിത് ഒട്ടിക്കുന്നത് കാൻസർ പോലുള്ള മാരകമായ രോഗങ്ങൾക്കിതു നിമിത്തമാകുന്നു വെന്നു പഠനം തെളിയിച്ചിട്ടുണ്ട്.

## അവലംബം

## പുറത്തേയ്ക്കുള്ള കണ്ണികൾ

* APA – The Engineered Wood Association 
* Material Uses  Pro Woodworking Tips.com
* Canadian Plywood Association
* Plywood
കോംഗോ മയിൽ

മയിൽ വിഭാഗത്തിൽപെട്ട ഒരു സ്പീഷീസാണ് **കോംഗോ മയിൽ**  (*Afropavo congensis*). ഡെമോക്രാറ്റിക് റിപബ്ലിക്ക് ഓഫ് കോംഗോയിലെ കാടുകളിലാണ് ഇവയെ കണ്ടുവരുന്നത്. ഡെമോക്രാറ്റിക് റിപബ്ലിക്ക് ഓഫ് കോംഗോയുടെ ദേശീയപക്ഷിയും കൂടിയാണിത്.

## അവലംബം

വർഗ്ഗം:മയിലുകൾ
വർഗ്ഗം:ആഫ്രിക്കയിലെ പക്ഷികൾ
വർഗ്ഗം:ഡെമോക്രാറ്റിക് റിപബ്ലിക്ക് ഓഫ് കോംഗോയിലെ പക്ഷികൾ
വലിയവരമ്പൻ

**വലിയവരമ്പൻ**  എന്ന ഈ പക്ഷിയെ ഇംഗ്ലീഷിൽ  **Richard's Pipit** എന്ന് വിളിക്കുന്നു. ശാസ്ത്രീയ നാമം *Anthus richardi* എന്നാണ്.  ഫ്രഞ്ച് പ്രകൃതിവിദഗ്ദ്നയിരുന്ന Monsieur Richard നോടുള്ള ബഹുമാന സൂചകമായാണ് ഈ പേര്. 
## പ്രജനനം
ഇവ വടക്കെ ഏഷ്യയിലെ തുറന്ന പുൽമേടുകളിൽ പ്രജനനം നടത്തുന്നു.

## വിവരണം

17-20 സെ.മീ നീളവും 25-33 ഗ്രാം തൂക്കവും വരുന്നപക്ഷിയാണ്. ചിറകുകളുടെ അറ്റം തമ്മിൽ 29-33 സെ.മീ അകലമുണ്ട്. നിവർന്നു നിൽക്കുന്ന പക്ഷിയാണ്. നീണ്ട മഞ്ഞ കലർന്ന തവിട്ടുനിറമുള്ള കാലുകൾ ഉണ്ട്. നീളമുള്ള വാലിന്റെ അരികിലെ തൂവലുകൾക്ക് വെള്ള നിറമാണ്. നീളമുള്ള ഇരുണ്ട കൊക്കുണ്ട്. താഴെയുള്ള കൊക്കിന്റെ കടഭാഗം മഞ്ഞകലർന്നതാണ്. മുകളിൽ തവിട്ടു നിറവും താഴെ മങ്ങിയ നിറവും ആണ്. മുകളിലും നെഞ്ചിലും വരകളുണ്ട്. വയറും വശങ്ങളും അടയാളങ്ങളില്ലാത്തതാണ്. 
## വിതരണം
ദൂര ദേശങ്ങളിലേക്ക് , ഇന്ത്യൻ ഉപഭൂഖണ്ഡം, തെക്കുകിഴക്കൻ ഏഷ്യ, പടിഞ്ഞാറൻ യൂറോപ്പ് എന്നിവിടങ്ങളിലേക്ക് ദേശാടനം നടത്തുന്നു. 

പുല്ലുകളും മോസുകളും കൊണ്ട് പുല്ലുകൾക്കിടയിലാണ് കൂട് ഉണ്ടാക്കുന്നത്.

## ഭക്ഷണം
പുൽമേടുകളിലും കൃഷിയിടങ്ങളിലും ഇരതേടുന്നു. പ്രാണികളാണ് പ്രധാന ഭക്ഷണാം. നിലത്തു നടന്നാണ് ഇര തേടുന്നത്. ചെറുതായി പറന്ന് പറക്കുന്ന പ്രാണികളെ പിടിക്കാറുണ്ട്. വിത്തുകളും ഭക്ഷിക്കാറുണ്ട്.

## അവലംബം

* Harris, Alan; Tucker, Laurel & Vinicombe, Keith (1994) *The [[Macmillan Field Guide to Bird Identification]]*, Macmillan Press.
* Lewington, Ian; Alström, Per & Colston, Peter (1991) *A Field Guide to the Rare Birds of Britain and Europe*, HarperCollins.
* MacKinnon, John & Phillipps, Karen (2000) *A Field Guide to the Birds of China*, Oxford University Press, Oxford.
* Robson, Craig (2002) *A Field Guide to the Birds of South-East Asia*, New Holland, London.
* Simms, Eric (1992) *British Larks, Pipits and Wagtails*, HarperCollins.
* Skerrett, Adrian; Bullock, Ian & Disley, Tony (2001) *Birds of Seychelles*, Christopher Helm, London.
* Snow, D. W. & Perrins, C. M. (1998) *Birds of the Western Palearctic: Concise Edition*, Vol. 2, Oxford University Press, Oxford.
വയൽവരമ്പൻ

വയൽവരമ്പന്റെ   ഇംഗ്ളീഷ് നാമം **Paddyfield Pipit** അല്ലെങ്കിൽ **Oriental Pipit** എന്നാണ്. ശാസ്ത്രീയ നാമം *Anthus rufulus* എന്നാണ്. ഫിലിപ്പീൻസ്ന്  കിഴക്ക് തെക്കേഏഷ്യയിലെ തദ്ദേശവാസിയാണ്.
## വിവരണം

ഈ പക്ഷിക്ക് 15 സെ.മീ നീളമുണ്ട്. വരകളോടുകൂടിയ ചാരനിറം കലർന്ന തവ്വിട്ടുനിറം മുകൾ ഭാഗവും മങ്ങിയ അടിവശവും ഉണ്ട്. നെഞ്ചിൽ വരകളുണ്ട്. നീളമുള്ള കാലുകൾ, നീളമുള്ള വാൽ, നീളമുള്ള ഇരുണ്ട കൊക്ക് എന്നിവയുണ്ട്.  വടക്കുകിഴക്കൻ ഇന്ത്യയിൽ കാണപ്പെടുന്ന ഇന്ത്തേക്കാൾ പശ്ചിമഘട്ടത്തിലുള്ളവയ്ക്ക് വലിപ്പം കൂടുതലുണ്ട്. നെഞ്ചിലെ വരകൾ കൂടുതൽ തെളിഞ്ഞതാണ്. ഇവയ്ക്ക് മലവരമ്പനോട് സാമ്യമുണ്ട്.
## ആവാസം
ചെറിയ പുല്പ്രദേശങ്ങളിലും തുറസ്സായ സ്ഥലങ്ങളിലും കാണുന്ന ഇവ നിലത്താണ് ഇര തേടുന്നത്. ഇവ അധിക ദൂറം പറക്കാറില്ല. പുല്ലുകളും ഇലകളും ചേർത്ത് മിടഞ്ഞുണ്ടാക്കുന്ന കോപ്പയുടെ ആകൃതിയിലുള്ള കൂട് നിലത്താണ് ഉണ്ടാക്കുന്നത്. മഴയില്ലാത്ത കാലത്ത് വർഷം മുഴുവൻ പ്രജനനം നടത്താറുണ്ട്. 3-4 മുട്ടകളിടും. കുടിന് അടുത്തു വരുന്ന ശത്രുക്കളെ ജോടികൾ ആക്രമിക്കും. 
## ഭക്ഷണം
പ്രാണികൾ, പാറ്റകൾ, ചെറിയ ഒച്ചുകൾ, പറക്കുന്ന കൊതുകുകൾ, ഈയാമ്പാറ്റകൾ എന്നിവയെ ഭക്ഷണമാക്കാറുണ്ട്. 
## പ്രജനനം
വേനൽക്കാലത്താണ് വരമ്പൻ പ്രജനനം നിർവഹിക്കുക.അക്കാലത്തു ആൺ പക്ഷികൾ വീണ്ടും വീണ്ടും പറന്നുപൊന്തി അമ്പത്തറുപത്തടി ഉയരത്തെത്തിയ ശേഷം ചിറകു വിറപ്പിച്ചുക്കൊണ്ട് പിറ്റ് -പിപിറ്റ് എന്ന് അഞ്ചാറു തവണ ആവർത്തിച്ച ശേഷം 'പിലു പിലു' എന്ന് കുറെ നേരത്തേക്ക് ശബ്‌ദിക്കും. പക്ഷേ വാനമ്പാടിയെ പോലെ വളരെ നേരത്തേക്ക് ധാരമുറിയാതെ പാടുന്ന സ്വാഭാവക്കാരല്ല  ഇവർ   അൽപ്പനേരം പാടിയ ശേഷം ഒന്ന് ചുറ്റിപറക്കുകയോ പെട്ടെന്ന് താഴോട്ടിറങ്ങി ഇരിക്കുകയോ ചെയ്യും.വരമ്പും പറമ്പുകളും അങ്ങിങ്ങു കാണാവുന്ന ചേരുമെടുക്കലുമാണ് വരമ്പന് ഇഷ്ട്ടം. സർവ്വേ കല്ലുകളും ഇവ ഇരിപ്പിടമായി ഉപയോഗിക്കാറുണ്ട്. വൈദ്യുത കമ്പികളിലും അപൂർവമായി ഇവയെ കാണാറുണ്ട്. പക്ഷേ ഇവയെ മരങ്ങളിൽ ഇരിക്കുന്നതായി കാണാറില്ല.

## ചിത്രശാല

Image:Paddyfield Pipit (Anthuis rufulus) in Kolkata W IMG 4576.jpg| കൊൽക്കൊത്തയിൽ.
Image:Paddyfield Pipit (Anthuis rufulus) in Kolkata W IMG 4574.jpg|കൊൽക്കൊത്തയിൽ.
Image:Paddyfield Pipit (Anthus rufulus) calling at Sultanpur I Picture 189.jpg| കൂജനം, ഹരിയാനയിലെ സുൽത്താൻപൂരിൽ.
Image:Paddyfield Pipit- taking off I IMG 4329.jpg| പറക്കൽ,  കൊൽക്കൊത്ത
Image:Paddyfield Pipit- Preening I IMG 8266.jpg|.
Image:Paddyfield Pipit- Preening I IMG 8260.jpg|.
Image:Paddyfield Pipit- Preening I2 IMG 8263.jpg|.
Image:Paddyfield Pipit I IMG 2004.jpg| .
File:Paddyfield Pipit (Anthus rufulus) near Hyderabad W IMG 4925.jpg|കാലിൽ അസുഖവുമായി
Image:Paddyfield Pipit at Hodal I IMG 8951.jpg| at  Hodal in  Faridabad District of Haryana, India. 
Image:Nest Cup PaddyfieldPipit Topview.JPG | കൂടും മുട്ടയും, ബംഗളൂരു.
Image:Nest Dome PaddyfieldPipit Sideview.JPG | .
Image:Paddyfield_Pipit.JPG|മൊഹാലി, പഞ്ചാബ്


## അവലംബം

* Photos, Videos, Sounds 
* Photographs from Oriental Bird Images
ബ്ലയ്ത്ത് വരമ്പൻ

ബ്ലയ്ത്ത് വരമ്പന്  ഇംഗ്ലീഷിൽ  **Blyth's Pipit**  എന്നാണ് പേര്. ശാസ്ത്രീയ നാമം*Anthus godlewskii* എന്നാണ്. ഇംഗ്ലീഷ് ജന്തുശാസ്ത്രജ്ഞനായ എഡ്വേഡ് ബ്ലിത്തിന്റെ അനുസ്മരണയ്ക്കായാണ് ഈ പേര്.
## വിതരണം
മംഗോളിയയിലും പരിസരങ്ങളിലും പ്രജനനം നടത്തുന്നു. തണുപ്പുകാലത്ത് തെക്കേഏഷ്യയിലേക്ക്  ദേശാടനം നടത്തുന്നു, അപൂർവമായി പടിഞ്ഞാറൻ യൂറോപ്പിലേക്കും. 
## വിവരണം
മുകൾഭാഗത്ത് തവിട്ടുനിറം, അടിവശത്ത് മങ്ങിയ നിറം. വയൽ വരമ്പനോട് സാമ്യമുണ്ട്. വയല്വരമ്പനേക്കാൾ വലിപ്പം കുറവ്, ചെറിയ കാലുകൾ, ചെറിയ ഉരുണ്ട കൊക്കുകൾ എന്നിവയുണ്ട്. 
## ഭക്ഷണം
പ്രധാന ഭക്ഷണം പ്രാണികളാണ്.

## അവലംബം

*Picture of Blyth's Pipit 

* Heard, Chris (1995) Unravelling the mystery *[[Birdwatch (magazine)|Birdwatch]]* 41:20-24
* Page, Doug (1997) From the Rarities Committee's files: problems presented by a pale Blyth's Pipit *[[British Birds (magazine)|British Birds]]* 90(10):404-409
തിരുവൈയാറ്

തമിഴ്‌നാട്ടിലെ തഞ്ചാവൂർ ജില്ലയിലെ ഒരു പഞ്ചായത്താണ് **തിരുവൈയാറ് (Thiruvaiyaru)** (തമിഴിൽ *திருவையாறு*). തഞ്ചാവൂരിൽ നിന്നും 13 കിലോമീറ്റർ അകലെയുള്ള ഈ ഗ്രാമം കാവേരിയുടെ തീരത്താണ്. ഇവിടെയുള്ള പുരാതന ശിവക്ഷേത്രമായ പഞ്ചനദീശ്വരക്ഷേത്രത്തിൽ വർഷം മുഴുവൻ വിശ്വാസികൾ എത്തുന്നു. കർണ്ണാടക സംഗീതത്തിലെ തൃമൂർത്തികളായ ത്യാഗരാജർ, മുത്തുസ്വാമി ദീക്ഷിതർ, ശ്യാമ ശാസ്ത്രി എന്നിവരോടു ബന്ധപ്പെട്ടാണ് ഇന്ന് ഈ ഗ്രാമം കൂടുതലായി അറിയപ്പെടുന്നത്. തിരുവൈയാറ് എന്ന് വച്ചാൽ പവിത്രമായ അഞ്ചു നദികൾ എന്നാണ്. അവ അരശലർ നദി, വെണ്ണാർ, വെട്ടാർ, കുദമുരുത്തിയാർ, കാവേരി എന്നിവയാണ്.

ശിവക്ഷേത്രത്തിന്റെ അടുത്തുതന്നെയുള്ള ഒരു ഒറ്റമുറി ഭവനമാണ് ത്യാഗരാജ സ്വാമികളുടേത്. കാവേരിയുടെ കരയിലാണ് അദ്ദെഹത്തിന്റെ സമാധി. ഇവിറ്റെയാണ് എല്ലാ വർഷവും ജനുവരിയിൽ ത്യാഗരാജ ആരാധന നടക്കുന്നത്.

## അവലംബം

## പുറത്തേക്കുള്ള കണ്ണികൾ